



**ASOCIAȚIA GRUPUL DE ACTIUNE LOCALĂ SIRET- MOLDOVA**

**C.I.F. 33282692**

**SEDIUL: COMUNA LESPEZI, JUDEȚUL IAȘI**

[**galsiretmoldova@gmail.com**](mailto:galsiretmoldova@gmail.com)

**GHIDUL SOLICITANTULUI**

**pentru**

**MĂSURA 03**

**Investiții pentru exploatații agricole**



Spunem **DA** Dezvoltării Rurale!

STRATEGIA DE DEZVOLTARE LOCALĂ A

ASOCIAȚIEI GRUPUL DE ACȚIUNE LOCALĂ SIRET-MOLDOVA

2014-2020

Program finanțat de Uniunea Europeană și Guvernul României

prin

FONDUL EUROPEAN AGRICOL PENTRU DEZVOLTARE RURALĂ

**GHIDUL SOLICITANTULUI**

pentru accesarea

**MĂSURII 03 - „Investiții pentru exploatații agricole”**

***Versiunea 2 - OCTOMBRIE 2024***

*Ghidul Solicitantului este un material de informare tehnică a potenţialilor beneficiari ai Fondului European Agricol pentru Dezvoltare Rurală (FEADR) și constituie un suport informativ complex pentru întocmirea proiectului conform cerințelor specifice ale PNDR 2014-2020. Ghidul Solicitantului reprezintă detalierea tehnică și financiară ce cuprinde setul de informații necesare solicitantului pentru pregătirea, derularea și implementarea proiectului, elaborat pentru fiecare măsură din SDL GAL SIRET-MOLDOVA 2014-2020.*

*Ghidul Solicitantului prezintă regulile pentru pregătirea, întocmirea și depunerea proiectului de investiții, precum şi modalitatea de selecţie, aprobare şi derulare a proiectului dumneavoastră.*

*De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele și acordurile pe care trebuie să le prezentați, modelul Cererii de Finanţare, al Studiului de Fezabilitate, ale Contractului de Finanţare, precum și alte informaţii utile realizării proiectului şi completării corecte a documentelor necesare.*

*Ghidul Solicitantului, precum şi documentele anexate pot suferi rectificări din cauza actualizărilor legislative naționale și europene sau procedurale – varianta actualizată este publicată pe pagina de internet [www.galsiretmoldova.ro](http://www.galsiretmoldova.ro/)*

Cuprins

[CAPITOLUL 1 1](#_Toc179972385)

[PREVEDERI GENERALE 1](#_Toc179972386)

[1.1 Contribuția măsurii 03 - ,,Investiții pentru exploatații agricole” la Domeniile de intervenție 1](#_Toc179972387)

[1.2 Obiectivele măsurii 03 - ,,Investiții pentru exploatații agricole” 1](#_Toc179972388)

[1.3 Contribuția publică totală a măsurii 03 - ,,Investiții pentru exploatații agricole” 2](#_Toc179972389)

[1.4 Tipul sprijinului, sumele aplicabile și rata sprijinului 2](#_Toc179972390)

[1.5 Legislația națională și europeană aplicabilă măsurii 03 3](#_Toc179972391)

[1.6 Teritoriul eligibil 8](#_Toc179972392)

[CAPITOLUL 2 9](#_Toc179972393)

[LANSAREA APELULUI DE SELECȚIE ȘI DEPUNEREA PROIECTELOR 9](#_Toc179972394)

[CAPITOLUL 3 10](#_Toc179972395)

[CATEGORIILE DE BENEFICIARI ELIGIBILI 10](#_Toc179972396)

[3.1 Cine poate beneficia de fonduri nerambursabile 10](#_Toc179972397)

[3.2 Condiții la depunerea, implementarea și monitorizarea proiectului 11](#_Toc179972398)

[CAPITOLUL 4 13](#_Toc179972399)

[CONDIȚII MINIME OBLIGATORII PENTRU ACORDAREA SPRIJINULUI 13](#_Toc179972400)

[CAPITOLUL 5 21](#_Toc179972401)

[CHELTUIELI ELIGIBILE ȘI NEELIGIBILE 21](#_Toc179972402)

[5.1 Tipuri de investiții și cheltuieli eligibile 21](#_Toc179972403)

[5.2 Tipuri de investiții și cheltuieli neeligibile 25](#_Toc179972404)

[CAPITOLUL 6 26](#_Toc179972405)

[VALOAREA SPRIJINULUI NERAMBURSABIL 26](#_Toc179972406)

[CAPITOLUL 7 29](#_Toc179972407)

[COMPLETAREA, DEPUNEREA ȘI VERIFICAREA DOSARULUI CERERII DE FINANȚARE LA GAL 29](#_Toc179972408)

[7.1 Completarea Cererii de Finanțare 30](#_Toc179972409)

[7.2 Depunerea Dosarului Cererii de finanțare 30](#_Toc179972410)

[7.3 Verificarea Dosarului Cererii de Finanțare 31](#_Toc179972411)

[CAPITOLUL 8 35](#_Toc179972412)

[SELECȚIA PROIECTELOR 35](#_Toc179972413)

[8.1 Procedura de evaluare și selecție 35](#_Toc179972414)

[8.2 Criterii de selecție 39](#_Toc179972415)

[CAPITOLUL 9 42](#_Toc179972416)

[DEPUNEREA ȘI VERIFICAREA 42](#_Toc179972417)

[CERERII DE FINANȚARE LA OJFIR/CRFIR 42](#_Toc179972418)

[9.1 Depunerea Dosarului Cererii de Finanțare la OJFIR 43](#_Toc179972419)

[9.2 Depunerea Dosarului Cererii de Finanțare la OJFIR/CRFIR 44](#_Toc179972420)

[CAPITOLUL 10 50](#_Toc179972421)

[CONTRACTAREA FONDURILOR 50](#_Toc179972422)

[CAPITOLUL 11 54](#_Toc179972423)

[AVANSURILE 54](#_Toc179972424)

[CAPITOLUL 12 56](#_Toc179972425)

[ACHIZIȚIILE 56](#_Toc179972426)

[CAPITOLUL 13 59](#_Toc179972427)

[PLATA 59](#_Toc179972428)

[CAPITOLUL 14 61](#_Toc179972429)

[MONITORIZAREA PROIECTULUI 61](#_Toc179972430)

[CAPITOLUL 15 63](#_Toc179972431)

[DEFINIȚII ȘI ABREVIERI 63](#_Toc179972432)

[15.1 Definiții 63](#_Toc179972433)

[15.2 Abrevieri 66](#_Toc179972434)

[CAPITOLUL 16 67](#_Toc179972435)

[INFORMAȚII UTILE 67](#_Toc179972436)

[16.1 Documente necesare întocmirii Cererii de Finanțare (numerotate conform poziției din Cererea de Finanțare) 67](#_Toc179972437)

[16.2 Lista anexelor la Ghidul Solicitantului 77](#_Toc179972438)

[16.3 GAL în sprijinul dumneavoastră 77](#_Toc179972439)

# CAPITOLUL 1

# PREVEDERI GENERALE

Avȃnd ȋn vedere nevoia de a asigura cofinanţarea privată de către beneficiarii PNDR, necesară implementării proiectului selectat pentru finanţare, PNDR va pune la dispoziţia beneficiarilor privaţi credite de cofinanţare în condiții avantajoase în cadrul unui instrument financiar de creditare cu partajarea riscului la nivel de portofoliu (credite de cofinanţare PNDR). Creditele de cofinanţare PNDR se vor acorda de către intermediari financiari (bănci sau alte instituţii de credit) desemnaţi în acest scop în urma unei proceduri de selecţie şi afişaţi pe pagina web a AFIR, ulterior selecţiei.

1.1 Contribuția măsurii 03 - ,,Investiții pentru exploatații agricole” la Domeniile de intervenție

**Măsura 03 - „Investiții pentru exploatații agricole”** din cadrul Strategiei de Dezvoltare Locală a ASOCIAȚIEI GRUPUL DE ACȚIUNE LOCALĂ SIRET-MOLDOVA 2014-2020,corespunde obiectivelor art. 17 din Regulamentul (CE) 1305/ 2013, contribuie la **P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor** și la **Domeniul de intervenție DI 2A: Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole.**

**Tipul măsurii:**INVESTIȚII

1.2 Obiectivele măsurii 03 - ,,Investiții pentru exploatații agricole”

În cadrul acestei măsuri vor fi sprijinite investițiile orientate spre dotarea cu utilaje și echipamente performante în raport cu structura agricolă actuală, precum și investițiile privind adaptarea construcțiilor agricole pentru respectarea standardelor comunitare și creșterea competitivității exploatațiilor agricole.

Măsura M03 asigură îmbunătățirea competitivității fermelor comerciale și de semi-subzistență și asociațiilor acestora, în paralel cu respectarea principiilor dezvoltării durabile, dotarea necesară în scopul adaptării la standarde ridicate, eficientizării costurilor și creșterii veniturilor.

De asemenea, prin această măsură se realizează accesul la inovare, dezvoltare economică cu implicare în îmbunătățirea calității vieții, crearea și păstrarea locurilor de muncă, încurajarea populației să rămână în mediul rural sau să se întoarcă și să dezvolte o afacere.

***Obiective de dezvoltare rurală:*** Favorizarea competitivității agriculturii

***Obiective specifice ale măsurii M03:***

* + - Adaptarea exploatațiilor din teritoriul GAL SIRET-MOLDOVA la standardele comunitare;
    - Creșterea veniturilor exploatațiilor agricole din GAL SIRET-MOLDOVA sprijinite;
    - Introducerea şi dezvoltarea de tehnologii şi procedee noi, diversificarea producției, ajustarea profilului, nivelului şi calității producției la cerințele pieței.

**Încadrarea Cererii de Finanțare în sectoarele vegetal sau zootehnic se va face în funcție de obiectivul principal al proiectului.**

**Pentru fermele mixte, această încadrare se realizează în funcție de componența majoritar valorică a investiției din Bugetul indicativ al Cererii de Finanțare.**

**Clarificări referitoare la încadrarea Cererii de Finanțare în sectorul zootehnic:**

Exploatațiile agricole cu profil zootehnic și mixte care vizează investiții necesare obținerii nutrețurilor/ furajelor utilizate în hrănirea propriilor animale de fermă se încadrează în anvelopa financiară destinată sectorului animal (zootehnic). Se va avea în vedere ca din documentele justificative anexate Cererii de Finanțare să reiasă faptul că obiectivul principal al proiectului, indiferent de tipul investiției vizate, îl reprezintă creșterea animalelor.

În cazul fermelor mixte care vizează investiții necesare obținerii nutrețurilor/ furajelor utilizate în hrănirea propriilor animale de fermă, se va avea în vedere ca suprafața agricolă vizată de proiect (peste 50% din suprafață) să fie destinată asigurării hranei animalelor din cadrul exploatației agricole.

1.3 Contribuția publică totală a măsurii 03 - ,,Investiții pentru exploatații agricole”

Contribuția publică totală aferentă **Măsurii 03 – ,, Investiții pentru exploatații agricole”** este de **50.285,00 euro**, din care: 85 % contribuție europeană – FEADR și 15% contribuția națională de la bugetul de stat pentru regiunile de dezvoltare ale României.

1.4 Tipul sprijinului, sumele aplicabile și rata sprijinului

**Tipul sprijinului** constă în:

* rambursarea costurilor eligibile suportate și plătite efectiv de beneficiar.
* plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. 1305/2014.
* Costuri standard și contribuția în natură, în cazul înființării/reconversiei plantațiilor pomicole și înființării de pepiniere pomicole.

**Sumele aplicabile și rata sprijinului:**

**Rata sprijinului nerambursabil va fi de 50% din totalul cheltuielilor eligibile și nu va depăși 200.000 euro, indiferent de tipul investiției;**

**Suma maximă nerambursabilă care poate fi acordată pentru finanțarea unui proiect este de 50.285,00 euro, proveniți din FEADR (Fondul European Agricol pentru Dezvoltare Rurală).**

Valoarea care va depăși valoarea maximă nerambursabilă va fi încadrată în buget ca și cheltuială neeligibilă.

**Intensitatea sprijinului nerambursabil se va putea majora cu câte 20 puncte procentuale suplimentare, dar rata maximă a sprijinului combinat nu poate depăși 90% în cazul:**

* Investițiilor colective realizate de formele asociative ale fermierilor (cooperative, grupuri de producători sau parteneriate sprijinite prin intermediul M16/parteneriatelor constituite în conformitate cu art. 35 din Reg. (UE) nr. 1305/2013);
* Investițiilor realizate de tinerii fermieri, cu vârsta sub 40 de ani, la data depunerii cererii de finanțare așa cum sunt definiți la art. 2 al Reg. (UE) nr. 1305/2013 sau cei care s-au stabilit în cei cinci ani anteriori solicitării sprijinului, în conformitate cu anexa II a R 1305);
* Operațiunilor sprijinite în cadrul PEI;
* Investiții în zone care se confruntă cu constrângeri naturale și cu alte constrângeri specifice,

menționate la art. 32 R(UE) nr. 1305/2013;

Se vor aplica regulile de ajutor de minimis în vigoare.

1.5 Legislația națională și europeană aplicabilă măsurii 03

**Legislația europeană**

**REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI** din 17 decembrie 2013 de stabilire a unor dispoziții comune privind Fondul European Agricol pentru Dezvoltare Rurală, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;

**REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013** al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime;

**REGULAMENTUL nr. 215/2014 DE STABILIRE A NORMELOR DE APLICARE a Regulamentului (UE) nr. 1303/2013** al Parlamentului European şi al Consiliului de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime, în ceea ce priveşte metodologiile privind sprijinul pentru obiectivele legate de schimbările climatice, stabilirea obiectivelor de etapă şi a ţintelor în cadrul de performanţă şi nomenclatura categoriilor de intervenţie pentru fondurile structurale şi de investiţii europene;

**REGULAMENTUL (UE) NR. 1305/2013 AL PARLAMENTULUI EUROPEAN ȘI AL CONSILIULUI** din 17 decembrie 2013 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) și de abrogare a Regulamentului (CE) nr. 1698/2005 al Consiliului;

**REGULAMENTUL DELEGAT (UE) NR. 807/2014** din 11 martie 2014 de completare a Regulamentului (UE) nr. **[1305/2013](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatia%20Uniunii%20Europene\\temp1317580\\12038325.htm)** al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de introducere a unor dispoziţii tranzitorii;

**REGULAMENTUL DE PUNERE ÎN APLICARE (UE) NR. 808/2014** al Comisiei din 17 iulie 2014 de stabilire a normelor de aplicare a Regulamentului (UE) nr. **[1305/2013](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatia%20Uniunii%20Europene\\temp597614\\12038325.htm)** al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR);

**REGULAMENTUL (UE) NR. 1306/2013 AL PARLAMENTULUI EUROPEAN ȘI AL CONSILIULUI** din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului;

**Regulamentul delegat (UE) nr. 640/2014 de completare a Regulamentului (UE) nr. 1306/2013 al** Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare

rurală și al ecocondiționalității;

**REGULAMENTUL (UE) nr. 908/2014 din 6 august 2014** de stabilire a normelor de aplicare a Regulamentului (UE) nr. **[1306/2013](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatia%20Uniunii%20Europene\\temp401008\\12038326.htm)** al Parlamentului European şi al Consiliului în ceea ce priveşte agenţiile de plăţi şi alte organisme, gestiunea financiară, verificarea conturilor, normele referitoare la controale, valorile mobiliare şi transparenţa;

**REGULAMENTUL DE PUNERE ÎN APLICARE (UE) NR. 809/2014 AL COMISIEI** din 17 iulie 2014 de stabilire a normelor de aplicare a Regulamentului (UE) nr. **[1306/2013](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatia%20Uniunii%20Europene\\temp662598\\12038326.htm)** al Parlamentului European şi al Consiliului în ceea ce priveşte sistemul integrat de administrare şi control, măsurile de dezvoltare rurală şi eco - condiţionalitatea;

**REGULAMENTUL (UE) NR. 1307/2013 AL PARLAMENTUL EUROPEAN ŞI CONSILIUL** din 17 decembrie 2013 de stabilire a unor norme privind plăţile directe acordate fermierilor prin scheme de sprijin în cadrul politicii agricole comune şi de abrogare a Regulamentului (CE) nr. 637/2008 al Consiliului şi a Regulamentului (CE) nr. 73/2009 al Consiliului;

**REGULAMENTUL (UE) 2020/2220 AL PARLAMENTULUI EUROPEAN ȘI AL CONSILIULUI** din 23 decembrie 2020 de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele;

**Legislaţia naţională**

**Programul Național de Dezvoltare Rurală 2014 – 2020;**

Hotărârea Guvernului nr. 226**/2015** privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, cu completarile si modificarile ulterioare;

Ordonanţă de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. [36/1991](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatie\\temp1639700\\00000735.htm) privind societăţile agricole şi alte forme de asociere în agricultură;

Ordonanţă de urgenţă a Guvernului nr. 103/2008 privind înfiinţarea organizaţiilor interprofesionale pentru produsele agroalimentare, cu modificările și completările ulterioare, aprobată cu modificări prin Legea nr. 29/2009;

**Ordonanța de urgență a Guvernului nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale, cu modificările și completările ulterioare;

**Legea nr. 200/2004** privind recunoașterea diplomelor și calificărilor profesionale pentru profesiile reglementate din România;

**Legea nr. 31/1990**, legea societăților comerciale, republicată, cu modificările şi completările ulterioare;

**Legea nr. 15/1990** privind reorganizarea unităților economice de stat ca regii autonome și societăți comerciale;

**Legea nr. 36/1991** privind societățile agricole și alte forme de asociere în agricultură, cu modificările și completările ulterioare;

**Legea nr. 1/2005** privind organizarea şi funcționarea cooperației, cu modificările și completările ulterioare;

**Ordonanța Guvernului nr. 37/2005** privind recunoașterea și funcționarea grupurilor de producători, pentru comercializarea produselor agricole și silvice, aprobată prin Legea nr. 338/2005, cu modificările și completările ulterioare;

**Legea nr. 566/2004** a cooperaţiei agricole, cu modificările și completările ulterioare;

**Codul Fiscal,** aprobat cu modificări și completări prin Legea nr. 571/2003, cu modificările și completările ulterioare;

Ordinul Ministerul Mediului și Pădurilor nr. 135/2010 privind aprobarea [Metodologiei de aplicare a evaluării impactului asupra mediului pentru proiecte publice şi private](file:///C:\\USERS\\mburghiu\\AppData\\Local\\Users\\aharaseniuc\\AppData\\Local\\Microsoft\\Windows\\Temporary%20Internet%20Files\\Content.Outlook\\AppData\\Local\\Microsoft\\Windows\\Temporary%20Internet%20Files\\dsimion\\Sintact%202.0\\cache\\Legislatie\\temp\\00131181.htm" \o "de aplicare a evaluării impactului asupra mediului pentru proiecte publice şi private (act publicat in M.Of. 274 din 27-apr-2010));

Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare;

Hotărârea Guvernului nr. 28/2008, privind aprobarea conținutului – cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de investiții, cu modificările și completările ulterioare;

HOTĂRÂRE nr. 907/ 2016 privind etapele de elaborare şi conţinutul-cadru al documentaţiilor

tehnico-economice aferente obiectivelor/proiectelor de investiţii finanţate din fonduri publice;

Ordinul MMGA nr. 662/2006, privind aprobarea Procedurii și a competențelor de emitere a avizelor și autorizațiilor de gospodărirea apelor;

Ordinul MMDD/MADR nr. 1552/743/2008, pentru aprobarea listei localităților pe județe, unde există surse de nitrați din activități agricole;

Hotărârea Guvernului nr. 1078/2008 privind acordarea de sprijin financiar grupurilor de producători recunoscute preliminar și organizațiilor de producători în sectorul fructe și legume;

**Legea nr. 359/2004** privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice , cu modificările şi completările ulterioare;

**Ordonanța de urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările și completările ulterioare;

**Legea nr. 50/1991**, privind autorizarea lucrărilor de construcţii, republicată, cu modificările şi completările ulterioare;

**Legea nr. 85/2014** privind procedurile de prevenire a insolvenței și de insolvență;

**Ordonanța de urgență a Guvernului nr. 66/2011** privind revenirea, constatarea și sancționarea neregulilor la obținerea și utilizarea fondurilor europene;

**Ordonanța Guvernului nr. 20/2013** privind reglementarea unor măsuri necesare derulării proiectelor cu finanţare nerambursabilă din Programul Naţional de Dezvoltare Rurală și Programul operațional pentru pescuit, aprobată cu modificări prin Legea nr. 332/2013;

**Ordonanţa de urgenţă a Guvernului nr. 43/2013** privind unele măsuri pentru dezvoltarea şi susţinerea fermelor de familie şi facilitarea accesului la finanţare al fermierilor, aprobată cu modificări prin Legea nr. 289/2013, cu modificările și completările ulterioare;

**Hotărârea Guvernului nr. 682/2013** privind aprobarea [Normelor metodologice](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatie\\temp143186\\00158371.htm" \o "pentru aplicarea prevederilor Ordonanţei de urgenţă a Guvernului nr. 43/2013 privind unele măsuri pentru dezvoltarea şi susţinerea fermelor de familie şi facilitarea accesului la finanţare al fermierilor (act publicat in M.Of. 584 din 16-sep-2013)) pentru aplicarea prevederilor Ordonanţei de urgenţă a Guvernului nr. [43/2013](file:///C:\\USERS\\mburghiu\\AppData\\Local\\Users\\aharaseniuc\\sintact%203.0\\cache\\Legislatie\\temp143186\\00156610.htm" \o "privind unele măsuri pentru dezvoltarea şi susţinerea fermelor de familie şi facilitarea accesului la finanţare al fermierilor (act publicat in M.Of. 364 din 19-iun-2013)) privind unele măsuri pentru dezvoltarea şi susţinerea fermelor de familie şi facilitarea accesului la finanţare al fermierilor;

**Ordonanţa de Urgenţă nr. 49/2015** privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării.

1.6 Teritoriul eligibil

**Proiectele eligibile se vor desfășura pe Teritoriul Asociației GAL SIRET-MOLDOVA.**

În accepțiunea SDL 2014-2020 și implicit a acestei măsuri, **teritoriul Asociației GAL SIRET-MOLDOVA cuprinde 7 comune din județele Iași: Ceplenița, Cotnari, Hărmănești, Lespezi, Todirești, Valea Seacă, Vânători.**

În acest context, termenii *UAT*, *comună*, *sat*, *spațiu rural*, folosiți în continuare, se vor referi la teritoriul eligibil prezentat anterior.



# CAPITOLUL 2

# LANSAREA APELULUI DE SELECȚIE ȘI DEPUNEREA PROIECTELOR

Alocarea financiară disponibilă a măsurii, alocarea pe sesiune și perioada de depunere vor fi publicate în Anunțul privind Lansarea apelului de selecție.

**Perioada de depunere a proiectelor –** pentru această sesiune de depunere a proiectelor, GAL SIRET-MOLDOVA va face un **ANUNȚ DE LANSARE** a apelului de selecție, în așa fel încât potențialii beneficiari să aibă timp suficient pentru pregătirea și depunerea acestora.

**Apelul de selecție** se lansează cu minimum 30 de zile calendaristice înainte de data limită de depunere a proiectelor la GAL.

**Data lansării apelului de selecție** este data deschiderii sesiunii de depunere a proiectelor la GAL.

Apelul de selecție pot fi prelungit cu aprobarea Adunării Generale a GAL/Consiliul Director al GAL, în conformitate cu procedurile interne ale GAL. Anunțul privind prelungirea sesiunii de finanțare se va face numai în timpul sesiunii în derulare, nu mai târziu de ultima zi a acestei sesiuni.

Apelul de selecție va fi **publicat/afișat:**

* pe site-ul GAL SIRET-MOLDOVA: [www.galsiretmoldova.ro](http://www.galsiretmoldova.ro) / secțiunea Apeluri de selecție – ACTIVE;
* la sediul GAL SIRET-MOLDOVA (varianta detaliată, pe suport tipărit);
* la sediile primăriilor partenere GAL SIRET-MOLDOVA (varianta simplificată, pe suport tipărit);
* prin mijloacele de informare mass-media locale/regionale/naționale, după caz (varianta simplificată).

**Depunerea proiectelor** se va face la sediul Asociației GAL SIRET-MOLDOVA – Centru After School, din sat Lespezi, comuna Lespezi, județul Iași, de luni până vineri, în intervalul orar 12:00-16:00, în perioada prevăzută în cadrul apelului de selecție.

**Pentru măsura M03 - ,,Investiții pentru exploatații agricole”, pragul minim pe care un proiect trebuie să-l îndeplinească este de 35 de puncte și reprezintă pragul sub care niciun proiect nu poate intra la finanțare.**

# CAPITOLUL 3

# CATEGORIILE DE BENEFICIARI ELIGIBILI

3.1 Cine poate beneficia de fonduri nerambursabile

**Solicitanţiii eligibili** pentru sprijinul acordat prin măsura 03 - „Investiții pentru exploatații agricole ” sunt fermierii definiţi în acord cu prevederile Regulamentului (UE) 1305/2013, Regulamentului (UE) 1307/2013 și PNDR 2014-2020 astfel, beneficiarii fermieri sunt definiți în cadrul PNDR 2014-2020 ca fiind persoane fizice autorizate, întreprinderi individuale, întreprinderi familiale așa cum sunt definite în OUG 44/2008, sau persoane juridice sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, ale căror exploataţii se situează pe teritoriul GAL SIRET-MOLDOVA şi care desfășoară o activitate agricolă.

**Atenție! Persoanele fizice neautorizate nu sunt eligibile.**

**Categoriile de beneficiari eligibili care pot primi fonduri nerambursabile sunt:**

* **Persoana fizică autorizată** (înfiinţată în baza OUG nr. 44/2008, cu modificările și completările ulterioare);
* **Întreprindere individuală** (înfiinţată în baza OUG nr. 44/2008, cu modificările și completările ulterioare);
* **Întreprindere familială** (înfiinţată în baza OUG nr. 44/2008, cu modificările și completările ulterioare);
* **Societate în nume colectiv – SNC** (înfiinţată în baza Legii nr. 31/1990 republicată, cu modificările și completările ulterioare);
* **Societate în comandită simplă – SCS** (înfiinţată în baza Legii nr. 31/1990 republicată, cu modificările şi completările ulterioare);
* **Societate pe acţiuni – SA** (înfiinţată în baza Legii nr. 31/1990 republicată, cu modificarile şi completările ulterioare);
* **Societate în comandită pe acţiuni – SCA** (înfiinţată în baza Legii nr. 31/1990 republicată, cu modificările şi completările ulterioare);
* **Societate cu răspundere limitată – SRL** (înfiinţată în baza Legii nr. 31/1990 republicată, cu modificările şi completările ulterioare);
* **Societate comercială cu capital privat** (înfiinţată în baza Legii nr. 15/1990, cu modificările şi completările ulterioare);
* **Societate agricolă** (înfiinţată în baza Legii nr. 36/ 1991 cu modificările şi completările

ulterioare);

* **Composesorate, obști și alte forme asociative de proprietate asupra terenurilor** (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare);
* **Societate cooperativă agricolă** (înfiinţată în baza Legii nr. 1/2005 cu modificările și completările ulterioare, iar investiţiile realizate să deservească interesele propriilor membri);
* **Cooperativă agricolă** (înfiinţată în baza Legii nr. 566/2004, cu modificările și completările ulterioare, iar investiţiile realizate să deservească interesele propriilor membri care au calitatea de fermieri.
* **Grup de producători** (Ordonanța nr. 37/2005 privind recunoasterea si funcționarea grupurilor de producatori, pentru comercializarea produselor agricole, cu completarile si modificarile ulterioare) care deservesc intereselor majorității membrilor care au calitatea de fermieri.

3.2 Condiții la depunerea, implementarea și monitorizarea proiectului

**Un solicitant poate depune maxim o Cerere de Finanțare pe măsura M03, cu respectarea condițiilor de eligibilitate.**

**Solicitantul trebuie să respecte următoarele:**

* să desfășoare activități economice ca persoană fizică autorizată/ întreprindere individuală/

întreprindere familială/ persoană juridică română;

* să acţioneze în nume propriu;
* să asigure surse financiare stabile și suficiente pe tot parcursul implementării proiectului.

**Următoarele categorii de solicitanți/ beneficiari pot depune proiecte aferente măsurilor/ submăsurilor de investiții derulate prin PNDR 2014-2020, cu respectarea următoarelor condiții, după caz:**

1. *solicitanții/ beneficiarii/ membrii asociaţiilor de dezvoltare intercomunitară*, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare;
2. *solicitanţii* care s-au angajat prin declaraţie pe propria răspundere, la depunerea Cererii de finanțare, că vor prezenta dovada cofinanţării private la data semnării contractului şi nu prezintă acest document la data prevăzută în notificare, numai în cadrul sesiunii continue următoare celei în care a fost depus proiectul**;**
3. *beneficiarii contractelor/ deciziilor de finanțare aferente măsurilor 112, 411-112, 141, 411-141*, finanțate prin Programul Național de Dezvoltare Rurală 2007 – 2013, după implementarea proiectelor, iar cei ai sM6.1 și sM6.3 după acordarea celei de-a doua tranșă de plată din cadrul PNDR 2014-2020.
4. *beneficiarii contractelor/deciziilor de finanțare aferente măsurii 02* finanțată prin Strategia de Dezvoltare Locală a Asociației GAL SIRET-MOLDOVA 2014-2020, după acordarea celei de-a doua tranșă de plată.

Pentru o bună gestionare a fondurilor europene, solicitanții care au proiect în derulare pe submăsura 4.1 - ,,Investiții în exploatații agricole” (PNDR 2014-2020) nu pot depune proiect în cadrul GAL pe măsura de finanțare M03 - ,,Investiții pentru exploatații agricole”. Aceștia pot depune proiect în cadrul GAL doar după finalizarea proiectului în derulare (după ultima plată).

**Atenție!** Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), toate Cererile de Finanțare depuse la GAL/AFIR, trebuie să includă o **,,Declarație privind prelucrarea datelor cu caracter personal”,** semnată și datată de către reprezentantul legal al solicitantului.

**Fondurile alocate pentru Măsura 03 - ,,Investiții pentru exploatații agricole” provin din FEADR (Fondul European Agricol pentru Dezvoltare Rurală).**

**Perioada de implementare a proiectului** începe la data semnării Contractului de Finanțare.

**Durata de implementare a proiectului** nu poate depăși data de **30.09.2025** și reprezintă termenul limită până la care beneficiarul poate depune ultima cerere de plată.

**Durata de implementare a proiectului** cuprinde durata de realizare efectivă a tuturor activităților descrise în Cererea de Finanțare aprobată/modificată pe parcursul perioadei de implementare, de la data semnării contractului, până la data depunerii de beneficiar a ultimei cereri de plată.

**Durata de execuție a Contractului de Finanțare** nu va depăși data de **31.12.2025.**

**Durata de execuție** cuprinde durata de implementare a proiectului la care se adaugă termenul de maximum 90 de zile calendaristice pentru efectuarea ultimei plăți.

**Durata de valabilitate a Contractului de Finanțare** cuprinde durata de execuție a contractului, la care se adaugă 5 ani de monitorizare de la data ultimei plăți efectuată de Autoritatea Contractantă.

# CAPITOLUL 4

# CONDIȚII MINIME OBLIGATORII PENTRU ACORDAREA SPRIJINULUI

Atenție! Este important ca înainte de depunerea Cererii de finanțare, să identificaţi, obiectiv, punctajul pe care aceasta îl întruneşte şi să-l menţionaţi în Cererea de finanţare, secţiunea A „Date despre tipul de proiect şi beneficiar”.

Pentru justificarea condiţiilor minime obligatorii specifice proiectului dumneavoastră este necesar să prezentaţi în cadrul Studiului de fezabilitate toate informaţiile concludente în acest sens, iar documentele justificative vor susţine aceste informaţii.

Pentru a putea primi sprijin în cadrul măsurii 03, solicitantul sprijinului trebuie să îndeplinească următoarele condiții:

* **EG1 Solicitantul trebuie să se încadreze în categoria beneficiarilor eligibili;**
* Îndeplinirea acestui criteriu se va demonstra astfel:
* în etapa de evaluare, în baza verificărilor în ONRC, a însuşirii obligațiilor și angajamentelor menționate în Declaraţia F şi în urma verificării experţilor GAL a condițiile menționate la subcapitolul 3.2;
* în etapa de contractare, în baza certificatului care să ateste lipsa datoriilor restante fiscale verificat de experții AFIR în PATRIMVEN, și a certificatelor care să ateste lipsa datoriilor restante locale prezentate la semnarea contractului.
* **EG2 Investiția trebuie realizată doar în UAT-urile prezente în anexa din Cadrul Național de Implementare aferentă STP și să respecte zonarea speciilor din anexa menționată anterior, exceptând culturile în sere și solarii și pepinierele;**
* **EG3 Suprafața înființată/replantată prevăzută prin proiect trebuie să fie echivalentă cu minimum 3000 SO pentru toate speciile și sistemele de cultură, inclusiv pepiniere;**
* **EG4 Contribuția în natură este eligibilă doar cu respectarea condițiilor din art 69 (1) R 1303/2013;**
* **EG5 Dacă proiectul prevede și investiții în sisteme/echipamente de irigaţii la nivelul fermei, acestea sunt eligibile doar cu respectarea condițiilor din secțiunea Alte aspecte relevante pentru înțelegerea măsurii;**

Se verifică în baza Avizelor emise de ANAR, ANIF ,OUAI corelate cu menţiunile din SF.

Secţiunea „Alte aspecte relevante pentru înțelegerea măsurii” se regăseşte în conţinutul fişei tehnice a măsurii 03, iar condițiile aplicabile investițiilor eligibile în sisteme/echipamente de irigații la nivel de fermă conform acestei secțiuni, sunt:

* Investiția este în conformitate cu planurile de gestionare a bazinelor hidrografice din cadrul Directivei cadru Apă pentru suprafeţele vizate şi cu programul relevant de măsuri, dacă este cazul;
* Investiția prevede contorizarea apei;

**În plus:**

Pentru îmbunătățirea/modernizarea unei instalaţii de irigare existente, dacă corpul de apă subterană sau de suprafață este satisfăcător, respectiv, în stare bună, conform avizului autorității competente, investiția propusă este evaluată ex-ante ca oferind potenţiale economii de apă cu valoare minimă de 5% în conformitate cu parametrii tehnici ai instalației existente;

Pentru investiţii care duc la o creștere netă a suprafețelor irigate**, investiția este eligibilă dacă:**

* analiza de mediu, realizată sau aprobată de autoritatea competentă arată că nu va exista nici un impact negativ semnificativ asupra mediului de pe urma investiției. Această analiză se poate referi atât la exploatații individuale cât și la un grup de exploatații;
* corpul de apă subterană sau de suprafață este satisfăcător, respectiv, în stare bună, conform avizului autorității competente (deține aprobarea administrației Naționale „Apele Romane” prin structurile sale teritoriale).

Entitățile care dețin în prezent autorizația de gospodărire a apelor emisă de ANAR, îndeplinesc condițiile legate de starea corpului de apă și de conformare cu programul de măsuri ale planurilor de management ale bazinelor hidrografice, în concordanță cu art. 11 al Directivei Cadru Apă și conform cerințelor art. 46, punctul 2 al Regulamentului (UE) al Parlamentului European și al Consiliului nr. 1305/2013. ANIF, prin filialele teritoriale, poate elibera copii de pe autorizația de gospodărire a apelor pentru amenajările din administrare **cu condiția prezentării următoarelor informații/ documente:**

* solicitarea din partea beneficiarilor;
* planul unde se va reabilita/ amenaja sistemul de irigații;
* date privind stațiile de pompare ce urmează a fi reabilitate/ înființate;
* putere și debit instalat pentru fiecare stație de pompare;
* tipul de echipamente de udare și numărul acestora pentru determinarea volumului de apă preluat din canalele Agenției Naționale de Îmbunătățiri Funciare/ contractat cu Administrația Națională „Apele Române”;
* alte caracteristici ale instalației de irigat.
* **EG6 În cazul procesării la nivelul fermei atât materia primă procesată cât și rezultatul procesării trebuie să fie incluse în Anexa I la TFUE. În cazul comercializării, vor fi sprijinite doar produse incluse în Anexa I la TFUE;**
* **EG7 Investițiile în procesarea la nivelul fermei sunt eligibile doar împreună cu investiții în modernizarea/dezvoltarea fermei (dezvoltarea producției agricole primare), ca și componentă secundară, în scopul adăugării de plus valoare la nivel de fermă;**
* **EG8 Investițiile în înființarea şi/sau modernizarea instalaţiilor pentru irigaţii şi în producerea energiei din surse regenerabile în cadrul fermei sunt eligibile cu condiția ca acestea să reprezinte o componentă secundară într-un proiect ce are ca scop modernizarea/dezvoltarea fermei (dezvoltarea producţiei agricole primare);**
* **EG9 Investiția trebuie să se realizeze în cadrul unei ferme cu o dimensiune economică de minimum 4000 SO;**

Dimensiunea economică a exploataţiei agricole se calculează conform Cererii de Finanţare, punctului din cadrul Cererii de Finanţare – Stabilirea categoriei de fermă (exploatație agricolă) –– după cum urmează:

1. **În cazul exploataţiilor agricole care prevăd în cadrul proiectului modernizarea acesteia,** respectiv, investiţii în unitatea/unităţile de producţie existente care împreună alcătuiesc exploataţia, extinderea/ diversificarea activităţii agricole desfăşurate anterior depunerii proiectului cu un alt cod CAEN de agricultură (adică extinderea profilului agricol), extinderea diversificarea exploataţiei agricole prin înfiinţarea unei noi unităţi de producţie, **dimensiunea se va calcula pe baza înregistrărilor din perioada (campanie) de depunere a cererii unice de plată pe suprafaţă în Registrul unic de identificare de la APIA** din perioada de depunere stabilită conform legislației naționale din anul depunerii Cererii de finanțare, respectiv anul 2024 şi/sau a ultimei înregistrări/actualizări în Registrul Exploataţiei de la ANSVSA/DSVSA efectuată înainte cu cel mult 30 de zile faţă de data depunerii Cererii de finanţare/ Paşapoartelor emise de ANZ, ţinând cont după caz, de Nota explicativă a RICA din subsolul tabelului SO din CF.

În cazul solicitanților care până la momentul depunerii Cererii de finanțare nu au depus încă la APIA cererea unica de plată pentru Campania 2024, dimensiunea se va calcula pe baza înregistrărilor din perioada (campania) 2023 de depunere a cererii unice de plată pe suprafaţă în Registrul unic de identificare de la APIA.

1. **În cazul exploatațiilor care prevăd desfăşurarea pentru prima dată a unei activităţi agricole (solicitantul este înscris cu exploataţia agricolă la APIA/ANSVSA de mai puţin de 12 luni sau nu a depus nici o cerere unică de plată la APIA pâna la data depunerii Cererii de finantare),** dimensiunea economică va fi calculată în baza suprafeței identificate în APIA și a previziunilor economico-financiare din documentația tehnico-economică a proiectului, la

sfârșitul primului an de monitorizare/an agricol, ca urmare a realizării investițiilor propuse prin proiect (indiferent dacă solicitantul figurează sau nu cu terenuri cultivate/animale în posesie la momentul depunerii CF).

În cazurile persoanelor fizice care s-au autorizat în anul depunerii cererii de finanțare în PFA, ÎF şi ÎI și nu au depus nicio cerere unică de plată la APIA ca persoane autorizate, calculul dimensiunii economice se face pe baza respectivei exploatații deținute în istoricul APIA/ANSVSA (chiar dacă din punct de vedere al codului unic de înregistrare la APIA, entitățile sunt diferite).

**În cazul proiectelor depuse de formele asociative** se vor însuma dimensiunile economice ale exploataţiilor membrilor fermieri (în cazul cooperativelor, doar a membrilor acționari). Conform prevederilor fișei măsurii, anexă la ghid, prin intermediul formelor asociative (cooperative agricole si grupuri de producători), sprijinul poate fi accesat de toate exploatațiile agricole, chiar dacă acestea au o dimensiune economică sub 4.000 SO, cu condiția ca dimensiunile economice însumate ale exploatațiilor membrilor formei asociative în cauză, să fie peste 4.000 SO la momentul depunerii Cererii de finanțare.

În cazul solicitanților forme asociative, evaluatorul verifică extrasul APIA/ANSVSA pentru fiecare membru pe baza tabelului centralizator prezentat de forma asociativă în documentația aferentă cererii de finanțare.

De asemenea, în cazul în care o formă asociativă este înscrisă la APIA, dimensiunea economică a exploatației acesteia se va cumula cu dimensiunile economice ale exploatațiilor membrilor (în cazul cooperativelor, a membrilor acționari).

În cazul în care doar forma asociativă are exploatație înscrisă în APIA, se va lua în considerare dimensiunea economică a acesteia (cazul în care respectiva formă asociativă vine în nume propriu).

*Investiția trebuie să deservească interesele majorității membrilor (în cazul cooperativelor, ale membrilor acționari).*

***Investițiile realizate de formele asociative în nume propriu sunt investiții colective.***

**Dimensiunea economică a exploataţiei agricole se calculează conform Tabelului cu coeficienții SOC 2017 din cadrul Cererii de finanțare.**

**Clarificări cu privire la calculul dimensiunii economice:**

**În cazul în care în exploatație există erbivore, furajele sunt considerate destinate hrănirii acestora și fac parte din producția corespunzătoare erbivorelor și furajelor.**

**În cazul în care în exploatație nu există erbivore (și anume bovine, ovine sau caprine), furajele (și anume, rădăcinoase furajere, plante recoltate verzi, pășuni și fânețe) sunt considerate destinate comercializării și fac parte din producția culturilor arabile.**

**În cazul fermei mixte dimensiunea economică se calculează prin însumarea producției standard aferentă culturilor vegetale (cu excepția culturilor furajere) cu producția standard a efectivelor de animale. Solicitanţii acestei submăsuri care deţin exploataţii zootehnice/ mixte şi care fac parte dintr-o asociaţie/ cooperativă care are concesionate/ închiriate suprafeţe agricole reprezentând pajişti și pășuni, în conformitate cu Ordinul MADR nr. 45/2021, vor menționa în cadrul Cererii de Finanțare toate angajamentele luate ca urmare a aderării la acea asociaţie/ cooperativă şi vor prezenta în cadrul acestuia măsuri sinergice, având în vedere că o perioadă importantă de timp animalele nu se regăsesc în exploataţia solicitantului. În Cererea de Finanțare se vor menționa codurile ANSVSA (al solicitantului şi asociaţiei/ cooperativei) în vederea verificării transferului animalelor pentru calculul adecvat al dimensiunii economice a exploatației.**

***Atenție! Completarea tabelului Coeficienţi de producţie standard, din Cererea de finanţare, se va face cu toate activele exploataţiei (terenuri agricole şi animale) chiar dacă proiectul vizează înfiinţarea unei noi unităţi de producţie independentă funcţional de celelalte unităţi de producţie care alcătuiesc exploataţia.***

***În toate cazurile (modernizare sau desfășurare pentru prima dată a activității agricole), înainte de depunerea* cererii de finanțare*, solicitanții trebuie să se înscrie la APIA.***

***Verificarea suprafețelor agricole se face de către evaluator numai prin consultarea extraselor APIA.***

***În cazul în care în urma verificărilor efectuate de către evaluator rezultă o diferență de suprafață ca urmare a încheierii controalelor administrative ale APIA, solicitantul are obligația de a reface prognoza economico-financiară și tabelul cu dimensionarea exploatației, în urma solicitării de informații suplimentare formulate de către evaluator.***

* **EG10 Investiția trebuie să se încadreze în cel puțin una din acțiunile eligibile prevăzute prin măsură;**

Evaluatorul va verifica dacă investiția propusă prin proiect se încadrează în cel puțin una din acțiunile eligibile prevăzute prin fișa măsurii M03.

* **EG11 Solicitantul trebuie să demonstreze asigurarea cofinanțării investiției;**

Criteriul se consideră îndeplinit prin verificarea însuşirii Declaraţiei F şi în baza corelării informaţiilor din Cererea de Finanțare, buget indicativ rezultat în urma evaluării şi ulterior, prin verificarea documentului 8 prezentat în etapa de contractare. Contribuţia privată poate fi asigurată din surse proprii sau prin credit bancar sau nebancar.

* **EG12 Viabilitatea economică a investiției trebuie să fie demonstrată în baza documentației tehnico-economice;**

Se verifică îndeplinirea cumulată a următoarelor condiţii:

* rezultatul din exploatare din bilanţul precedent anului depunerii proiectului să fie pozitiv sau, în cazul în care solicitantul a înregistrat pierdere din exploatare în anul anterior depunerii cererii de finanțare se verifică dacă în anii N-2 și N-3 (dacă este cazul) rezultatul din exploatare este pozitiv (inclusiv 0). Excepţie fac solicitanţii a căror activitate a fost afectată de calamităţi naturale şi cei care au înregistrat doar cheltuieli din exploatare, (întreţinerea efectivului de animale, înfiinţarea culturilor, avize, cheltuieli administrative, întreținere cont bancar etc.) şi nu au avut timpul necesar pentru încheierea unui ciclu de producţie în vederea obţinerii de venituri din exploatare (în acest caz nu se consideră venituri din exploatare plățile APIA și lucrările efectuate în regie proprie). Pentru solicitanţii aflaţi în situaţiile exceptate se vor ataşa documente care demonstrează situaţia de calamitate /efectuarea cheltuielilor de exploatare și, în funcție de situație, orice alt document ce poate furniza informații suplimentare relevante. Pentru solicitanții de tip forme asociative a căror activitate agricolă a fost indirect afectată de calamități naturale, se vor atașa documente care demonstrează situația de calamitate la nivelul propriilor membri. În cazul în care anul precedent depunerii Cererii de finanțare este anul înfiinţării, nu se analizează rezultatul operaţional, care poate fi negativ.
* Indicatorii economico-financiari trebuie să se încadreze în limitele menţionate în cadrul secțiunii economice.

**EG13 Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare menționată în cap. 8.1;**

Criteriul se consideră îndeplinit prin verificarea însuşirii Declaraţiei F şi în baza corelării informaţiilor din Studiul de fezabilitate, cu cele din Certificatul de Urbanism şi a documentului emis de Agenția de Protecția Mediului Județeană pentru proiect din care să reiasă că a demarat procedura de evaluare de mediu (dovada depunerii documentației la APM), urmând ca documentul final de mediu aferent proiectului să fie prezentat la contractare.

În funcție de stadiul derulării procedurii de evaluare a impactului asupra mediului, aplicantul va prezenta la depunerea Cererii de finanțare cel mai recent document deținut, respectiv **Dovada depunerii documentației la APM/Clasarea notificării/ Decizia etapei de încadrare** (ca document intermediar sau final al procedurii) sau **Acordul de mediu.**

**ATENȚIE!** Pentru îndeplinirea condiției de eligibilitate este foarte important să demarați din timp demersurile la APM pentru obținerea documentelor privind finalizarea procedurii de evaluare a impactului asupra mediului, respectiv pentru obținerea documentului de mediu final care poate fi **Clasarea notificarii, Decizia etapei de încadrare** (ca document final) sau **Acordul de mediu,** dacă APM va considera că proiectul impune aceste evaluări.

**În situația în care aplicantul nu prezintă documentul final de mediu (Clasarea notificării/Decizia etapei de încadrare ca document final /Acord de mediu emis de Agenția Națională pentru Protecția Mediului) la depunerea Cererii de finanțare, acesta trebuie prezentat la semnarea Contractului de finanțare cel mai scurt timp posibil după obținerea acestuia, fără a se depăși termenul maxim prevăzut în Notificarea privind selecția proiectului. După expirarea termenului prevăzut în Notificare pentru prezentarea documentului de mediu, Contractul de finanțare nu mai poate fi semnat.**

* **EG14 Investițiile necesare adaptării la standardele UE, aplicabile producției agricole realizate de tinerii fermieri care se instalează pentru prima dată într-o exploatație agricolă se vor realiza în termen de maxim 24 de luni de la data instalării;**

Se corelează informaţiile din Studiul de fezabilitate, cu cele din documentele emise de APM/ DSP/ DSVSA judeţene şi din verificările în ONRC care conţin informaţii cu privire la persoana care s-a instalat pentru prima dată ca tânăr fermier. Data instalării pentru prima dată ca şef de exploataţie este data la care tânărul fermier, figurează în ONRC că a preluat controlul efectiv asupra exploatației înregistrată la APIA pe numele solicitantului, ca asociat unic/ majoritar și unic administrator al respectivei entități, respectiv, titularul Întreprinderii Familiale .

* **EG15 Investițiile necesare adaptării la noi cerințe impuse fermierilor de legislația europeană se vor realiza în termen de 12 luni de la data la care aceste cerințe au devenit obligatorii pentru exploatația agricolă;**

Se verifică menţiunile documentelor emise de APM, DSP şi DSVSA judeţene depuse în vederea semnării contractului.

* **EG16 Investițiile în instalații al căror scop principal este producerea de energie electrică, prin utilizarea biomasei, trebuie să respecte prevederile art. 13 (d) din R. 807/2014, prin demonstrarea utilizării unui procent minim de energie termică de 10%;**

Criteriul se consideră îndeplinit în urma verificării precizărilor din Studiul de Fezabilitate, dacă este cazul.

* **EG17 Investiția va respecta legislația în vigoare din domeniul: sănătății publice, sanitar-veterinar și de siguranță alimentară;**

Criteriul se consideră îndeplinit în urma verificării documentelor emise de DSP şi DSVSA judeţene depuse la momentul contractării, dacă este cazul.

* **EG18 Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat;**

Criteriul se consideră îndeplinit dacă în urma verificării situaţiilor financiare aferente ultimilor trei ani fiscali, rezultă că profitul net mediu pe ultimii trei ani fiscali, în euro, la curs BNR din ultima zi bancară a anului financiar pentru care se analizează profitul, nu depăşeşte de patru ori valoarea sprijinului solicitat.

* **EG19 În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat;**

Se verifică, în baza menţiunilor din Studiul de fezabilitate referitoare la produsul obţinut în urma procesării şi în baza Anexei I la Tratat dacă acest produs este inclus în această anexă.

* **EG20 Investiția să se realizeze în teritoriul GAL SIRET-MOLDOVA și trebuie să fie în corelare cu strategia de dezvoltare locală a teritoriului SIRET- MOLDOVA;**

În accepțiunea SDL 2014-2020 și implicit a acestei măsuri, **teritoriul Asociației GAL SIRET-MOLDOVA cuprinde 7 comune din județele Iași: Ceplenița, Cotnari, Hărmănești, Lespezi, Todirești, Valea Seacă, Vânători.**

Se va verifica dacă investiția se realizează la nivel de comună, respectiv în satele componente.

Se va verifica Extrasul din Strategia Grupului de Acțiune Locală SIRET-MOLDOVA care confirmă dacă investiția este în corelare cu strategia aprobată, corespunzătoare domeniului de intervenție.

* **EG21 Investiția va respecta cerințele privind conformarea cu standarde impuse de legislația națională și europeană;**
* **EG22 În cazul înființării și/sau reconversiei solicitantul trebuie să utilizeze, doar material fructifer din categoria biologică certificat sau dintr-o categorie superioară, excepție nuc și alun unde poate fi utilizat și material CAC (conformitas agraria communitatis)\*;**
* **EG23 În cazul pepinierelor, solicitantul se angajează că materialul rezultat va fi material fructifer sau de înmulțire din categoria biologică certificat sau dintr-o categorie superioară;**
* **EG24 Solicitantul nu va reduce dimensiunea economică prevăzută la depunerea cererii de finanțare a exploatației agricole pe toată perioada de implementare a proiectului cu mai mult de 15%. Cu toate acestea, dimensiunea economică a exploatației agricole nu va scădea, în nicio situație, sub pragul minim de 4000 SO stabilit prin condițiile de eligibilitate.**

# CAPITOLUL 5

# CHELTUIELI ELIGIBILE ȘI NEELIGIBILE

În cadrul Măsurii 03 - ,, Investiții pentru exploatații agricole”, sunt sprijinite investiţiile la nivelul întregului teritoriu GAL SIRET-MOLDOVA.

Un proiect poate cuprinde atât **cheltuieli eligibile, cât şi cheltuieli neeligibile.**

Fondurile nerambursabile vor fi acordate **doar pentru decontarea cheltuielilor eligibile, cheltuielile neeligibile urmând a fi suportate de beneficiarul proiectului**. Cheltuielile neeligibile înscrise în proiectul selectat, trebuie de asemenea, finalizate până la data depunerii ultimei cereri de plată.

Solicitantul nu va reduce dimensiunea economică a exploatației agricole, prevăzută la depunerea Cererii de finanțare, pe toată perioada de execuție a contractului (definită în Contractul de finanțare) a proiectului **cu mai mult de 15%.** Cu toate acestea, dimensiunea economică a exploatației agricole **nu va scădea, în nicio situație, sub pragul minim de 4.000 SO stabilit prin condițiile de eligibilitate.**

**Solicitantul poate mări dimensiunea economică a exploataţiei peste cea prognozată,** astfel:

* în perioada de implementare a proiectului și primul an de funcționare (adică primul an de monitorizare) cu condiția respectării categoriei (intervalului) de dimensiune pentru care a fost punctat în cadrul criteriilor de selecție;
* după primul an de funcţionare (adică după primul an de monitorizare) fără nicio restricție.

5.1 Tipuri de investiții și cheltuieli eligibile

Fondurile nerambursabile vor fi acordate beneficiarilor eligibili pentru **investiţii corporale şi/ sau necorporale**, conform următoarei **liste indicative a cheltuielilor eligibile**:

* Construcția, extinderea, modernizarea și dotarea construcțiilor din cadrul fermei, destinate activității productive, inclusiv căi de acces în fermă, irigații în cadrul fermei și racordarea fermei la utilități;
* Achiziționarea, inclusiv prin leasing de mașini/utilaje și echipamente noi, în limita valorii de piață a bunului respectiv, achiziționarea, inclusiv prin leasing, de mijloace de transport compacte, frigorifice, inclusiv remorci și semiremorci specializate în scopul comercializării produselor agricole în cadrul unui lanț integrat;
* Înființare/înlocuirea de plantații pentru struguri de masă, inclusiv costurile pentru materiale de plantare, sisteme de susținere, pregătirea solului, lucrări de plantare, sisteme de protecție pentru grindină și ploaie, sisteme de irigații la nivelul exploatațiilor;
* Contribuția în natură în cazul înființării/înlocuirii plantațiilor de struguri de masă este eligibilă cu respectarea art. 69 din R nr. 1303/2013;
* Achiziționarea sau dezvoltarea de software și achiziționarea de brevete, licențe, drepturi de autor, mărci;
* Reconversia plantațiilor existente, inclusiv costurile pentru defrișare, materiale de plantare, sisteme de susținere, pregătirea solului, lucrări de plantare, sisteme de protecție pentru grindină și ploaie;
* Înființarea și modernizarea pepinierelor pentru producerea de material de înmulțire și material de plantare fructifer, inclusiv costurile pentru materiale de plantare, sisteme de susținere, pregătirea solului, lucrări de plantare, plase antigrindină etc.;
* Înființarea, extinderea și/sau modernizarea sistemelor de depozitare, condiționare și ambalare și a unităților de procesare la nivelul exploatației;
* Achiziționarea, inclusiv prin leasing, de mașini/utilaje și echipamente noi, în limita valorii de piață a bunului respectiv;
* Achiziționarea, inclusiv prin leasing, de mijloace de transport compacte, frigorifice, în scopul comercializării produselor în cadrul lanțurilor scurte;
* Amenajarea, construcția, dotarea spațiilor de desfacere din cadrul exploatației și alte activități de marketig (ex: rulote alimentare);
* Investiții care vizează îmbunătățirea performanțelor de mediu ale exploatațiilor pomicole (creșterea eficienței energetice a clădirilor, achiziționarea de instalații de producere a energiei regenerabile la nivelul exploatației);
* Împrejmuirea suprafețelor pe care se realizează investiția și drumuri de exploatare;
* Completarea golurilor cu puieți în plantațiile de pomi și arbuști (replantare);
* Conformarea cu standardele Uniunii Europene, în cazul menționat în art. 17 (5) din R. 1305/2013;
* Amenajarea și dotarea spațiilor de desfacere și comercializare, precum și alte cheltuieli de marketing, în cadrul unui lanț alimentar integrat;
* Cheltuieli generate de înființarea plantațiilor pentru struguri de masă și alte culturi perene (cu condiția ca materialul de plantare să fie certificat), cu excepția cheltuielilor eligibile în cadrul subprogramului pomicol și a celor susținute prin Pilonul I (PNS 2014-2018);
* Cheltuielile determinate de conformarea cu standardele comunitare în cazul tinerilor fermieri în conformitate cu art 17 (5) și investiții determinate de conformare cu noile standarde (prevăzute în secțiunea ,,Lista noilor cerințe impuse de legislația Uniunii), în cazul modernizării exploatațiilor agricole conform art. 17.

**Atenție!** Pentru respectarea condiților de igienă, de protecție a muncii, sanitar-veterinare și a fluxului tehnologic, sunt eligibile cheltuielile cu spațiile destinate personalului de producție: laboratoare, vestiare tip filtru pentru muncitori, biroul medicului veterinar, biroul maiștrilor, a șefului de fermă, spațiu pentru pregătirea și servirea mesei etc.);

**Atenție!** Este considerată cheltuială eligibilă doar leasingul financiar, cu obligaţia ca bunul să intre în proprietatea beneficiarului până la ultima plată.

Pentru o dimensionare adecvată a parcului de utilaje se recomandă consultarea Tabelului privind corelarea puterii maşinilor agricole cu suprafaţa fermelor, postat pe site-ul www.galsiretmoldova.ro. Corelarea se realizează cu certificatele de la APIA de la momentul depunerii Cererii de Finanțare și a culturilor prognozate în cadrul Studiului de Fezabilitate.

Se va avea în vedere și gradul de uzură morală și fizică a mașinilor și utilajelor aflate deja în patrimoniul exploatației și de amortizarea lor din punct de vedere contabil.

**Atenție!** În cazul proiectelor care propun achiziția de generatoare terestre antigrindină, solicitantul va prezenta la depunerea Cererii de finanțare Acordul de principiu privind includerea generatoarelor terestre antigrindină în Sistemul Național de Antigrindină și Creștere a Precipitațiilor (SNACP), emis de Autoritatea pentru Administrarea Sistemului Național de Antigrindină și Creștere a Precipitațiilor, iar la ultima Cerere de plată Avizul de includere în SNACP.

**Atenție!** În cazul solicitanților neplătitori de TVA, în temeiul legislaţiei naţionale privind TVA-ul, sunt cheltuieli eligibile valorile TVA aferente cheltuielilor eligibile purtătoare de TVA.

**Cheltuielile privind costurile generale ale proiectului sunt:**

**-** cheltuieli pentru consultanță, proiectare, monitorizare și management, inclusiv onorariile pentru consiliere privind durabilitatea economică și de mediu, taxele pentru eliberarea certificatelor, potrivit art. 45 din Regulamentul (UE) nr.1305/2013, precum şi cele privind obţinerea avizelor şi autorizaţiilor necesare implementării proiectelor, prevăzute în legislaţia naţională.

Cheltuielile privind costurile generale ale proiectului sunt eligibile dacă respectă prevederile art. 45 din Regulamentul (UE) nr.1305/2013 şi îndeplinesc cumulativ următoarele condiții:

a) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

b) sunt aferente, după caz: unor studii şi/ sau analize privind durabilitatea economică și de mediu, Studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;

c) sunt necesare în procesul de achiziții publice pentru activitățile eligibile ale operațiunii;

(d) sunt aferente activităților de coordonare şi supervizare a execuției şi recepției lucrărilor de construcții - montaj.

**Cheltuielile de consultanţă - Managementul de proiect pentru obiectivul de investiții** sunt eligibile dacă respectă condițiile anterior menționate şi se decontează proporțional cu valoarea fiecărei tranşe de plată aferente proiectului. Excepție fac cheltuielile de consultanţă pentru întocmirea dosarului Cererii de finanțare care se pot deconta integral în cadrul primei tranşe de plată doar în cazul în care aceste servcii fac obiectul unui contract de sine stătător sau sunt evidențiate în mod distinct în cadrul contractului de consultanță pentru managementul de proiect.

Costurile generale ale proiectului trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple.

*Cheltuielile necesare pregătirii tuturor documentelor solicitate pentru întocmirea și completarea dosarului Cererii de finanțare (până la semnarea contractului de finanțare) precum: cheltuieli pentru studii de teren şi proiectare, cheltuieli de organizare (de asistență) necesare în procesul de achiziții pentru activitățile efectuate înainte de încheierea Contractului de finanţare (asistență pentru derularea procedurilor de achiziții, elaborarea Cererilor de ofertă, a caietelor de sarcini și a altor documente necesare derulării procedurilor de achiziții), cheltuieli aferente studiilor de piață, de evaluare, cheltuieli pentru obţinere avize, acorduri şi autorizații necesare în Dosarul cererii de finanțare în vederea încheierii Contractului de finanțare, inclusiv onorariile aferente, pot fi decontate, de asemenea, la prima tranşă de plată.*

Beneficiarii de grant care pentru co-finanțarea investiției vor accesa sprijinul prin intermediul creditelor de co-finanţare PNDR, vor fi selectați de către intermediarii financiari (bănci sau alte instituţii de credit selectate) în baza criteriilor economico-financiare cuprinse în condițiile de creditare proprii pentru asigurarea viabilității economice a proiectelor de investiții finanțate.

Creditul de co-finanţare PNDR poate acoperi valoarea co-finanțării private a cheltuielilor eligibile aferente proiectului selectat pentru finanțare de către AFIR, în următoarele condiții, conform prevederilor Regulamentului nr. 1303/ 2013, cu modificările și completările ulterioare:

- Valoarea cumulată a grantului şi a creditului nu poate depăşi suma totală a cheltuielilor vizate (eligibile);

- Creditele de co-finanţare PNDR nu pot prefinanţa grantul, respectiv acestea nu pot fi utilizate pentru a plăti cheltuielile ce urmează a fi rambursate prin grant;

- Grantul nu poate fi utilizat pentru rambursarea sprijinului primit prin creditul de co-finanţare PNDR.

5.2 Tipuri de investiții și cheltuieli neeligibile

**Atenţie!**

**Finalizarea proiectului FEADR, presupune ca beneficiarul să finalizeze atât partea de investiţie suportată prin cheltuielile eligibile, cât și partea de investiţie realizată din cheltuielile neeligibile.**

**Cheltuieli neeligibile specifice:**

* Achiziția de clădiri, construcția și modernizarea locuinței;
* Achiziția de drepturi de producție agricolă, de drepturi la plată, animale, plante anuale și plantarea acestora din urmă;
* Cheltuielile generate de investițiile în culturi energetice din specii forestiere cu ciclu scurt de producție (inclusiv cheltuielile cu achiziționarea materialului săditor și lucrările aferente înființării acestor culturii);
* Cheltuielile cu întreținerea culturilor agricole, a plantațiilor.

Cheltuielile neeligibile generale, în conformitate cu capitolul 8.1 PNDR, sunt:

* cheltuielile cu achiziţionarea de bunuri și echipamente „second hand”;
* cheltuieli efectuate înainte de semnarea Contractului de finanțare a proiectului cu excepţia, costurilor generale definite la art. 45, alin 2 litera c) a R (UE) nr. 1305/2013 care pot fi realizate înainte de depunerea Cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli neeligibile în conformitate cu art. 69, alin (3) din R (UE) nr. 1303/2013, cu modificările ulterioare și anume:

o dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

o achiziţionarea de terenuri neconstruite și construite;

* taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul și a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

# CAPITOLUL 6

# VALOAREA SPRIJINULUI NERAMBURSABIL

**Tipul sprijinului** constă în:

* rambursarea costurilor eligibile suportate și plătite efectiv de beneficiar.
* plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. 1305/2014.
* Costuri standard și contribuția în natură, în cazul înființării/reconversiei plantațiilor pomicole și înființării de pepiniere pomicole.

**Sumele aplicabile și rata sprijinului:**

**Rata sprijinului nerambursabil va fi de 50% din totalul cheltuielilor eligibile și nu va depăși 200.000 euro, indiferent de tipul investiției;**

**Suma maximă nerambursabilă care poate fi acordată pentru finanțarea unui proiect este de 50.285,00 euro, proveniți din FEADR (Fondul European Agricol pentru Dezvoltare Rurală).**

Valoarea care va depăși valoarea maximă nerambursabilă va fi încadrată în buget ca și cheltuială neeligibilă.

**Intensitatea sprijinului nerambursabil se va putea majora cu câte 20 puncte procentuale suplimentare, dar rata maximă a sprijinului combinat nu poate depăși 90% în cazul:**

* Investițiilor colective realizate de formele asociative ale fermierilor (cooperative, grupuri de producători sau parteneriate sprijinite prin intermediul M16/parteneriatelor constituite în conformitate cu art. 35 din Reg. (UE) nr. 1305/2013);

În cazul formelor asociative se consideră investiții colective orice investiție propusă de:

- formele asociative pentru propriile exploatații înscrise în APIA ( C1)

- formele asociative pentru membrii fermieri care sunt înscriși in APIA (C2)

- formele asociative atât pentru propriile exploatații înscrise în APIA cât şi pentru membrii fermieri înscriși în APIA

**În cazul tuturor proiectelor care includ activităţi de procesare și/ sau marketing la nivelul fermei, investiția trebuie să vizeze propriile produse agricole. Această prevedere se aplică și cooperativelor agricole, Grupurilor de producători care realizează astfel de investiții pentru membrii săi fermieri.**

Dovedirea faptului că investiția vizată de forma asociativă este amplasată în cadrul exploatației unuia/ unora dintre membri se va realiza prin prezentarea documentului încheiat între forma asociativă și respectivul membru care conferă formei asociative drept real-principal asupra imobilului ce face obiectul investiției.

* Investițiilor realizate de tinerii fermieri, cu vârsta sub 40 de ani, la data depunerii cererii de finanțare așa cum sunt definiți la art. 2 al Reg. (UE) nr. 1305/2013 sau cei care s-au stabilit în cei cinci ani anteriori solicitării sprijinului, în conformitate cu anexa II a R 1305), respectiv să se încadreze în una din următoarele categorii:
* Persoană fizică autorizată (PFA) înființată conform OUG nr.44/2008 cu vârsta sub 40 de ani, la data depunerii Cererii de finanțare a proiectului și care **deține competențele și calificările profesionale adecvate.**
* Întreprindere individuală înfiinţată în baza OUG nr.44/2008 al cărei titular are vârsta sub 40 de ani la data depunerii Cererii de finanțare a proiectului şi **deține competențele și calificările profesionale adecvate;**
* Întreprinderea familială (ÎF) înfiinţată în baza OUG nr.44/2008 cu condiția ca tânărul fermier, solicitant al sprijinului cu vârsta sub 40 de ani la data depunerii Cererii de finanțare, cu competențele și calificările profesionale adecvate să fie reprezentantul ÎF desemnat prin acordul de constiuire și să exercite controlul efectiv asupra exploatației prin deținerea cotei majoritare din patrimoniul de afectațiune;
* Societate cu răspundere limitată cu asociat unic persoană fizică, care este și administratorul societăţii, cu vârsta sub 40 de ani la data depunerii Cererii de finanțare care **deține competențele și calificările profesionale adecvate.**
* Societate comercială (cu răspundere limitată cu mai mulți asociați cu condiția ca tânărul fermier, solicitant al sprijinului, să exercite controlul efectiv asupra exploatației prin deținerea pachetului majoritar al părţilor sociale și deţinerea funcţiei de administrator unic al societății comerciale respective şi să aibă **competențele și calificările profesionale adecvate.**

Verificarea încadrării solicitantului în categoria de tânăr fermier, pentru obtinerea intensității suplimentare de 20 puncte, trebuie să evidențieze respectarea de către acesta a definiției tânărului fermier, astfel cum este prevăzută în Regulamentul nr. 1305/2013 și Regulamentul nr. 807/2014, respectiv să demonstreze că, **la momentul depunerii cererii de finanțare,** a îndeplinit condițiile legate de **prima instalare în calitate de tânăr fermier**, respectiv vârsta, deținerea competențelor/ formării profesionale, exercitarea controlului efectiv **asupra exploatației în care are loc această primă instalare ca șef al respectivei exploatații** cu încadrarea în perioada celor 5 ani de la momentul instalării față de momentul depunerii Cererii de finanțare.

Pentru toate situațiile mai sus menționate, tânărul fermier trebuie să se fi stabilit (instalat) pentru prima dată ca șef al unei exploatații în exploatația agricolă vizată de proiect şi să nu fi trecut mai mult de cinci ani de la instalare până la depunerea Cererii de finanțare.

Data instalării pentru prima dată ca şef de exploataţie este data la care tânărul fermier, figurează în evidențele ONRC că a preluat controlul efectiv asupra exploatației înregistrată la APIA pe numele solicitantului, ca asociat unic/ majoritar și administrator unic al respectivei entități (oricare ar fi statutul juridic), respectiv titular PFA, ÎI/ reprezentant legal în cazul ÎF. Dacă data înregistrării în ONRC a tânărului fermier, diferă de data înregistrării exploataţiei la APIA pe numele solicitantului, termenul de 5 ani se va calcula începând cu cea mai recentă înregistrare dintre cele două, faţă de momentul depunerii.

Dacă din verificarea în ONRC rezultă că persoana fizică a mai condus o formă juridică, respectiv, a deţinut funcţia de asociat/ acţionar majoritar şi funcţia de unic administrator/ titular PFA, ÎI/reprezentant legal în cazul ÎF cu activitate agricolă înscrisă la APIA, nu se mai consideră că îndeplinește condiția de tânăr fermier instalat pentru prima dată.

**Atenţie!**

Se va avea în vedere data la care exploataţia a fost înregistrată la APIA şi nu data la care solicitantul a obţinut RO-ul de la APIA.

* Operațiunilor sprijinite în cadrul PEI;
* Investiții în zone care se confruntă cu constrângeri naturale și cu alte constrângeri specifice,

menționate la art. 32 R(UE) nr. 1305/2013.

Se vor aplica regulile de ajutor de minimis în vigoare.

**Atenţie!** La cofinanţarea publică acordată în procentele menţionate mai sus trebuie să se adauge contribuţia privată a solicitantului.

În cazul combinării grantului cu creditul de co-finanţare PNDR, trebuie respectată rata generală a intensității sprijinului aplicabilă proiectului/beneficiarului în cauză (fara a lua în considerare intensitatea suplimentară a sprijinului conform prezentului Ghid), conform prevederilor Regulamentului nr. 1305/2013, cu modificările și completările ulterioare. Astfel, după notificarea beneficiarului de către Agenție privind selectarea proiectului și în vederea prezentării dovezii co-finanțării proiectului, beneficiarii interesați vor depune la intermediarul financiar documentele solicitate în vederea accesării creditului și calculului echivalentului subvenției brute (ESB) de către intermediarul financiar. Intermediarul financiar va comunica în scris beneficiarului, la momentul aprobării creditului, valoarea ESB. Ulterior, beneficiarul va depune la Agenție documentele emise de către intermediarul financiar care certifică dovada co-finanțării, precum și calculul ESB.

# CAPITOLUL 7

# COMPLETAREA, DEPUNEREA ȘI VERIFICAREA DOSARULUI CERERII DE FINANȚARE LA GAL

Principiul de bază al finanţării nerambursabile este acela al **rambursării cheltuielilor eligibile** efectuate (suportate și plătite efectiv) în prealabil de către beneficiar.

**Atenţie!** În conformitate cu prevederile art. 60 din Regulamentul Comisiei (UE) nr. 1306/2013, cu modificările ulterioare nu sunt eligibili beneficiarii care au creat în mod artificial condiţiile necesare pentru a beneficia de finanţare în cadrul măsurii 03, obţinând astfel depăşirea intensităţii sprijinului financiar.

Fiecare proiect prin care se solicită finanțare prin FEADR, este verificat în ceea ce privește eventuala creare de condiții artificiale în fiecare din etapele procedurale pe care le va parcurge acesta. Dacă pe parcursul oricărei dintre aceste etape procedurale, se identifică crearea de condiții artificiale, se vor aplica măsurile și corecțiile financiare corespunzătoare (respingere CF/ debit total/ debit parțial după caz).

În situația în care există legături comerciale între vânzătorul/ arendatorul imobilului destinat realizării proiectului, și solicitant, sau în situația în care peste 50% din terenurile aferente exploatației pe care se va implementa proiectul de finanțare sunt preluate de la o singură persoană fizică sau juridică, se va acorda o atenție sporită elementelor care conduc la suspiciunea de creare a condițiilor artificale.

În acest sens, vă recomandăm să studiaţi anexa la Ghidul solicitantului „Instrucţiuni privind evitarea creării de condiţii artificiale în accesarea PNDR 2014-2020” pentru evitarea oricăror situaţii conflictuale cu organismele de control.

Dosarul Cererii de Finanțare conține **Cererea de Finanțare** – versiunea la zi - însoțită de anexele tehnice și administrative conform listei documentelor, care vor fi legate într-un singur dosar, astfel încât să nu permită detașarea și / sau înlocuirea acestora .

Formularul standard al Cererii de Finanțare este prezentat în Anexa 1 la prezentul Ghid și este disponibil, în format electronic, pe adresa [www.galsiretmoldova.ro](http://www.galsiretmoldova.ro).

Este obligatorie completarea **anexelor „*Indicatori de monitorizare*” şi „*Factori de risc*” -** părți integrante din Cererea de finanțare, cu **respectarea formatului standard și a conținutului acestora. Se completează doar informaţiile solicitate.**

Nu se adaugă alte categorii de indicatori şi nici alţi factori de risc în afara celor incluşi în anexele menţionate mai sus!

**Cererea de Finanțare trebuie însoțită de anexele prevăzute în modelul standard. Anexele Cererii de Finanțare fac parte integrantă din aceasta.**

**La depunerea proiectului, solicitanții completează în Cererea de Finanțare câmpul aferent punctajului estimativ (prescorare).**

7.1 Completarea Cererii de Finanțare

**Completarea Cererii de Finanțare**, inclusiv a anexelor acesteia, se va face conform modelului standard.

Modificarea modelului standard (eliminarea, renumerotarea secțiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanțare pe motiv de neconformitate administrativă.

Cererea de Finanțare trebuie redactată pe calculator, în limba română. Nu sunt acceptate Cereri de Finanțare completate de mână.

Cererea de Finanțare trebuie completată într‐un mod clar și coerent pentru a înlesni procesul de evaluare a acesteia. În acest sens, se vor furniza numai informațiile necesare și relevante, care vor preciza modul în care va fi atins scopul proiectului, avantajele ce vor rezulta din implementarea acestuia și în ce măsură proiectul contribuie la realizarea obiectivelor programului.

7.2 Depunerea Dosarului Cererii de finanțare

Depunerea se va realiza la secretariatul Asociației GAL SIRET-MOLDOVA, sub forma Cererii de Finanțare și a documentelor anexă, atașate Cererii de Finanțare.

Dosarele Cererilor de Finanțare se vor depune personal de către reprezentantul legal, așa cum este precizat în formularul Cererii de Finanțare, sau de către un împuternicit prin procură legalizată (în original) al reprezentantului legal, la sediul Asociației GAL SIRET-MOLDOVA, înaintea termenului limită care figurează în licitația de proiecte.

Cererea de finanțare se depune **în format letric în două exemplare** **(un original și o copie)** și **în format electronic (CD – 2 exemplare, care va cuprinde scan-ul dosarului Cererii de Finanțare și Cererea de Finanțare în format editabil).** Exemplarele vor fi marcate clar, pe copertă, în partea superioară dreaptă, cu **„ORIGINAL”,** respectiv **„COPIE”.**

Fiecare exemplar din Cererea de Finanțare va fi legat, paginat și opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu

permită detașarea și/sau înlocuirea documentelor. OPISUL va fi numerotat cu pagina 0. Fiecare pagină va purta semnătura solicitantului.

***Atenție!***

Va fi atașată o copie electronică (prin scanare) a tuturor documentelor atașate dosarului Cererii de Finanțare, salvate ca fișiere distincte cu denumirea conformă listei documentelor (secțiunea E din Cererea de Finanțare). Scanarea se va efectua după finalizarea dosarului înainte de a fi legat, cu o rezoluție de scanare maximă de 300 dpi (recomandat 150 dpi) în fișiere format PDF.

Pe CD se va atașa și Cererea de Finanțare în format editabil.

Dosarului Cererii de finanțare va fi sigilat prin aplicarea semnăturii reprezentantului legal pe ultima pagină. De asemenea, pe ultima pagină, se va face următoarea mențiune: *Acest dosar conține „n” pagini, numerotate de la „0” la „n”.*

Pentru acele documente originale care rămân în posesia solicitantului (ex: act de proprietate, bilanț contabil vizat de administrația financiară etc.), expertul verificator va confrunta copiile cu originalul si, in caz de conformitate, va consemna în Fișa de verificare a conformității.

Denumirea fișierelor nu trebuie să conțină caractere de genul: “~ " # % & \* : < > ? / \ { | }”, nu trebuie să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere. Piesele desenate care depășesc formatul A3, se pot atașa salvate direct în format .pdf, la care se va adăuga declarația proiectantului privind conformitatea cu planșele originale din Cererea de Finanțare.

7.3 Verificarea Dosarului Cererii de Finanțare

La nivelul Asociației Grupul de Acțiune Locală Siret-Moldova, primirea proiectelor va fi efectuată de angajații GAL pe toată perioada apelului de selecție, în programul orar stabilit și făcut public de către asociație. Gal Siret-Moldova va verifica conformitatea proiectului, respectarea criteriilor de eligibilitate, va solicita informații suplimentare și va acorda punctajele aferente fiecărei Cereri de Finanțare, în conformitate cu cerințele impuse prin fișa tehnică a măsurii. Verificările se realizează pe evaluări documentate, în baza unor fișe de verificare și a unor metodologii disponibile pe site-ul www.galsiretmoldova.ro.

Evaluarea proiectelor depuse de către beneficiari va fi realizată de angajații GAL, astfel:

* **Conformitatea** va fi efectuată în maxim 72 de ore de la primirea proiectului;
* **Eligibilitatea și verificarea criteriilor de selecție** se va realiza în maxim 90 de zile de la depunerea proiectului.

1. **VERIFICAREA CONFORMITĂȚII CERERII DE FINANȚARE**

Verificarea conformității Cererii de finanțare și a anexelor acesteia se realizează pe baza **„Fișei de evaluare a criteriilor de conformitate ale proiectului”.**

Controlul conformității constă în verificarea Cererii de finanțare:

* dacă este corect completată;
* prezentată atât în format tipărit, cât și în format electronic (scanat și editabil);
* dacă anexele tehnice și administrative cerute sunt prezente în două exemplare: un original și o copie, precum și valabilitatea acestora (daca este cazul).

În cazul în care expertul verificator descoperă o eroare de formă, proiectul nu este considerat neconform. **Erorile de formă** sunt erorile făcute de către solicitant în completarea Cererii de Finanțare care sunt descoperite de experții verificatori ai GAL dar care, cu ocazia verificării conformității, pot fi corectate de către aceștia din urmă pe baza unor dovezi/ informații prezentate explicit în documentele anexate Cererii de Finanțare. Erorile de formă se corectează în procesul de evaluare prin **solicitare de informații suplimentare.**

Solicitantul este invitat să revină la sediul GAL după evaluarea conformității , pentru a fi înștiințat dacă cererea de finanțare este conformă sau să i se explice cauzele neconformității. Solicitantul are obligația de a lua la cunoștință prin semnătură fișa de verificare a conformității.

În cazul în care solicitantul nu acceptă să depună și documentele originale, acestea vor fi verificate de expert la finalizarea verificării conformității, în prezența solicitantului.

**Atenție!** **Aceeași cerere de finanțare poate fi declarată neconformă de maximum două ori pentru același apel de selecție.**

Solicitantul care a renunțat, în cursul procesului de evaluare, la o cerere de finanțare conformă, nu o mai poate redepune în aceeași sesiune de depunere a proiectelor.

**După verificare pot exista două variante:**

* **Cererea de finanțare este declarată neconformă;**
* **Cererea de finanțare este declarată conformă.**

**Dacă Cererea de finanțare este declarată conformă, se trece la următoarea etapă de verificare.**

1. **VERIFICAREA ELIGIBILITĂȚII CERERII DE FINANȚARE**

Verificarea eligibilității Cererii de finanțare și a anexelor acesteia se realizează pe baza **„Fișei de evaluare a criteriilor de eligibilitate ale proiectului”.**

Verificarea eligibilității tehnice și financiare constă în:

* verificarea eligibilității solicitantului;
* verificarea criteriilor de eligibilitate;
* verificarea bugetului indicativ al proiectului;
* verificarea Studiului de fezabilitate și a tuturor documentelor anexate.

**Cazurile în care expertul evaluator poate solicita informații suplimentare sunt următoarele:**

1. în cazul în care documentul tehnic (Studiul de Fezabiliate) conţine informaţii insuficiente pentru clarificarea unor criterii de eligibilitate sau există informaţii contradictorii în interiorul acestuia ori faţă de cele menționate în Cererea de Finanțare.
2. pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea Cererii de Finanțare. Se acceptă orice informații și alte documente care certifică o stare de fapt existentă la momentul depunerii Cererii de Finanțare, care vin în susținerea și clarificarea informațiilor solicitate din documentele obligatorii existente la dosarul Cererii de Finanțare.
3. în cazul când avizele, acordurile, autorizaţiile au fost eliberate de către autoritățile emitente într-o formă care nu respectă protocoalele încheiate între AFIR și instituțiile respective.
4. în cazul în care, bugetul indicativ (inclusiv devizele financiare și devizele pe obiect) există diferențe de calcul sau încadrarea categoriilor de cheltuieli eligibile/neeligibile nu este făcută corect.

Pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea Cererii de finanțare. Se acceptă orice informații și alte documente care certifică o stare de fapt existentă la momentul depunerii Cererii de finanțare, care vin în susținerea și clarificarea informațiilor solicitate din documentele obligatorii existente la dosarul Cererii de finanțare.

**Atenție!** Clarificările cuprinse în documentele primite ca urmare a solicitării de informații suplimentare **nu pot fi folosite pentru suplimentarea punctajului. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.**

**Nu este permisă încadrarea în subcap. 4.1 Construcţii şi instalaţii, atât a unor cheltuieli eligibile cât şi a unor cheltuieli neeligibile, fără a se detalia în devizele pe obiect lucrările corespunzătoare spaţiilor/ instalaţiilor ce se vor executa.**

**Pentru restul subcapitolelor de la cap. 4, se va preciza care sunt echipamentele, utilajele/ montajul care fac parte din categoria cheltuielilor eligibile/ neeligibile.**

**În cazul în care restul documentelor din Cererea de finanţare nu sunt în conformitate cu forma cerută la capitolul din prezentul ghid „*Documentele necesare întocmirii Cererii de finanțare*”, Cererea de finanţare va fi declarată neeligibilă.**

**Atenție!** În etapa de evaluare a proiectului, **experții GAL pot realiza vizite pe teren** dacă se consideră necesar. Scopul verificării pe teren este de a controla datele și informațiile cuprinse în anexele tehnice și administrative ale Cererii de Finanțare și concordanța acestora cu elementele existente pe amplasamentul propus. Se procedează la verificarea anumitor criterii de eligibilitate evidențiate în etapa verificării administrative prin comparație cu realitatea de pe teren, pentru a se obține o decizie rezonabilă privind corectitudinea încadrării în criteriile de eligibilitate și selecție.

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării, după publicarea Raportului de selecție.

**În urma acestor verificări pot exista următoarele situații:**

* **proiectul este neeligibil, caz în care solicitantul va fi înștiințat cu privire la acest aspect;**
* **proiectul este eligibil, caz în care proiectul va trece la etapa de verificare a criteriilor de selecție.**

1. **VERIFICAREA CRITERIILOR DE SELECȚIE**

Punctajul fiecărui proiect se va calcula în baza informațiilor furnizate de solicitant în Cererea de Finanțare, documentelor atașate acesteia și a anexelor la prezentul ghid și se realizează pe baza **„Fișei de evaluare a criteriilor de selecție”.**

Verificarea criteriilor de selecție se realizează **pentru toate Cererile de Finanțare declarate eligibile** și vor fi **în conformitate cu criteriile de selecție și punctajele aferente** stabilite în prezentul ghid.

GAL-ul va evalua documentele și va selecta proiectele - **pe baza criteriilor de selecție aprobate în SDL,** în cadrul unui proces de selecție transparent. Experții GAL vor completa **,,Fișa de evaluare a criteriilor de selecție”** și vor întocmi și publica pe site-ul propriu **Raportul de evaluare al proiectelor,** care va include: proiectele eligibile și selectate, proiectele eligibile și neselectate, proiectele neeligibile, proiectele neconforme și proiectele retrase.

**Atenție! Evaluarea criteriilor de selecție se va face numai în baza documentelor depuse odată cu Cererea de Finanțare.**

# CAPITOLUL 8

# SELECȚIA PROIECTELOR

8.1 Procedura de evaluare și selecție

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OG nr. 66/2011 privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”.

**În acest sens, persoanele implicate în procesul de evaluare și selecție de la nivelul GAL SIRET-MOLDOVA vor completa declarații pe proprie răspundere privind evitarea conflictului de interese,** în care trebuie menționate cel puțin următoarele aspecte:

‐ Numele și prenumele declarantului;

‐ Funcția deținută la nivel GAL SIRET-MOLDOVA;

‐ Rolul în cadrul procesului de evaluare;

‐ Luarea la cunoștință a prevederilor privind conflictul de interese, așa cum este acesta prevăzut la art. 10 și 11 din OG nr. 66/2011, Secțiunea II – Reguli în materia conflictului de interes;

‐ Asumarea faptului că în situația în care se constată că această declarație nu este conformă cu realitatea, persoana semnatară este pasibilă de încălcarea prevederilor legislației penale privind falsul în declarații.

Dacă pe parcursul implementării strategiei, în cadrul procesului de evaluare și selecție la nivelul GAL SIRET-MOLDOVA a unor proiecte, apar situații generatoare de conflict de interese, expertul GAL/expertul cooptat este obligat să se abțină de la luarea deciziei sau participarea la luarea unei decizii și să informeze Managerul GAL, în vederea înlocuirii cu un alt expert evaluator.

Dacă, în urma verificărilor ulterioare, realizate de departamentele AFIR/DGDR AM PNDR/MADR se constată că nu s‐au respectat regulile de evitare a conflictului de interese, așa cum sunt definite în legislația în vigoare, proiectul va fi declarat neeligibil, iar dacă a fost finanțat se va proceda la recuperarea sumelor conform legislației în vigoare. AGA/CD va stabili criteriile de selecție cu punctajele aferente, punctajul minim pentru selectarea unui proiect (dacă este cazul) și criteriile de departajare ale proiectelor cu același punctaj, inclusiv metodologia de verificare a acestora.

La nivelul Asociației GAL SIRET-MOLDOVA, **selecția proiectelor va fi realizată de către un Comitet de Selecție**, format din membri GAL, care reprezintă parteneriatul decizional pentru selectarea proiectelor depuse în cadrul GAL. Comitetul de selecție al proiectelor poate fi alcătuit din minimum 7 membri ai parteneriatului. În ceea ce privește selecția proiectelor în cadrul GAL, se va aplica regula „dublului cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din parteneri, din care peste 50% să fie din mediul privat și societate civilă, organizațiile din mediul urban reprezentând mai puțin de 25%. Pentru transparența procesului de selecție a proiectelor în cadrul GAL și totodată pentru efectuarea activităților de control și monitorizare, la aceste selecții va lua parte și un reprezentant al Ministerului Agriculturii și Dezvoltării Rurale de la nivel județean, din cadrul Compartimentului de Dezvoltare Rurală Județeană desemnat de Directorul General.

În baza Hotărârii Adunării Generale a Membrilor Nr.08/31.03.2022, membrii Comitetului de selecție sunt următorii:

**Tabel cu componența Comitetului de Selecție**

|  |  |  |
| --- | --- | --- |
| **PARTENERI PUBLICI 42,86%** | | |
| **Partener** | **Funcţia în C.S.** | **Tip /Observaţii** |
| U.A.T. Comuna Todirești | **Membru titular** |  |
| U.A.T. Comuna Valea Seaca | **Membru titular** |  |
| U.A.T. Comuna Vânători | **Membru** **titular** |  |
| **PARTENERI PRIVAŢI 42,86%** | | |
| **Partener** | **Funcţia în C.S.** | **Tip /Observaţii** |
| S.C. Livada Cotnari S.R.L. | **Membru titular** |  |
| S.C. EX – RORT S.R.L. | **Membru titular** |  |
| S.C. TRIOVET S.R.L. | **Membru titular** |  |
| **SOCIETATE CIVILĂ 14,28%** | | |
| **Partener** | **Funcţia în C.S.** | **Tip /Observaţii** |
| ASOCIATIA DE DEZVOLTARE RURALA „CEPLENITA” | **Membru titular** |  |

Dacă unul din proiectele depuse pentru selectare aparține unuia din membrii Comitetului de Selecție, persoana (organizația) în cauză nu are drept de vot și nu va participa la întâlnirea comitetului respectiv. Persoana în cauză va fi înlocuită cu un membru supleant. Pentru fiecare membru al Comitetului de Selecție există un membru supleant.

**Tabel cu membrii supleanți ai Comitetului de Selecție**

|  |  |  |
| --- | --- | --- |
| **PARTENERI PUBLICI 42,86%** | | |
| **Partener** | **Funcţia în C.S.** | **Tip /Observaţii** |
| U.A.T. Comuna Ceplenița | **Membru supleant** |  |
| U.A.T. Comuna Cotnari | **Membru supleant** |  |
| U.A.T. Comuna Lespezi | **Membru supleant** |  |
| **PARTENERI PRIVAŢI 57,14%** | | |
| **Partener** | **Funcţia în C.S.** | **Tip /Observaţii** |
| BUTA LAURA P.F.A. | **Membru supleant** |  |
| S.C. INGERII ALBASTRI S.R.L. | **Membru supleant** |  |
| S.C. ACTIV SAT S.R.L. | **Membru supleant** |  |
| S.C. STEMFOR S.R.L. | **Membru supleant** |  |
| **SOCIETATE CIVILĂ 0%** | | |
| **Partener** | **Funcţia în C.S.** | **Tip /Observaţii** |

Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR.

Rezultatele procesului de selecție se consemnează în **Raportul de selecție**. Acesta va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându-se apartenența la mediul privat sau public – cu respectarea precizărilor din PNDR, ca partea publică să reprezinte mai puțin de 50%, iar organizațiile din mediul urban să reprezinte mai puțin de 25%. De asemenea, Raportul de selecție va prezenta semnătura reprezentantului CDRJ, care supervizează procesul de selecție. Avizarea Raportului de selecție de către reprezentantul CDRJ reprezintă garanția faptului că procedura de selecție a proiectelor s-a desfășurat corespunzător și s-au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL. Raportul de selecție va fi datat, avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens.

După finalizarea **Raportului de Selecție** și aprobarea acestuia, GAL va publica Raportul de Selecție pe site‐ul propriu [www.galsiretmoldova.ro](http://www.galsiretmoldova.ro) și va **înștiința solicitanții asupra rezultatelor procesului de evaluare și selecție prin notificări scrise transmise cu confirmare de primire sau predate personal.**

Solicitanții, după consultarea Raportului de Selecție au posibilitatea de a depune contestații cu privire la rezultatul evaluării și al selecției. Contestațiile vor putea fi depuse la GAL unde a fost depus proiectul, în termen de **5 zile lucrătoare** de la afișarea pe site-ul GAL ([www.galsiretmoldova.ro](http://www.galsiretmoldova.ro)). Contestația depusă trebuie să fie însoțită de documente justificative.

**Contestațiile pot fi depuse începând cu momentul publicării Raportului de Selecție pe pagina de internet GAL.**

**Un solicitant poate depune o singură contestație aferentă unui proiect.** Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus.

Pentru fiecare proiect contestat se va întocmi un raport privind analiza contestaţiei şi soluţia propusă în urma reevaluării elementelor contestate. Dacă soluţia propusă în urma reevaluării proiectului contestat diferă de cea din Raportul de Selecție, se vor întocmi noi fișe de eligibilitate și selecție.

Contestațiile primite vor fi analizate de către o Comisie de soluționare a Contestațiilor formată din 3 membri, înființată la nivelul GAL, cu o componență diferită față de cea a Comitetului de Selecție.

**Tabel cu componența Comisiei de Soluționare a Contestațiilor**

|  |  |  |
| --- | --- | --- |
| **PARTENERI PUBLICI 33,33%** | | |
| **Partener** | **Funcţia în C.S.C** | **Tip /Observaţii** |
| U.A.T. Comuna Hărmănești | **Membru** |  |
| **PARTENERI PRIVAŢI 33,34%** | | |
| **Partener** | **Funcţia în C.S.C** | **Tip /Observaţii** |
| BUZATU BOGDAN I.I. | **Membru** |  |
| **SOCIETATE CIVILĂ 33,33%** | | |
| **Partener** | **Funcţia în C.S.C** | **Tip /Observaţii** |
| COMUNITATEA RUȘILOR LIPOVENI DIN ROMÂNIA | **Membru** |  |

În urma analizei raportului și a documentelor justificative aferente unei contestații, Comisia de Contestații poate solicita GAL-ului, copii ale unor documente justificative suplimentare din dosarul Cererii de finanțare. Contestațiile se soluționează în termen de maxim 30 de zile calendaristice şi poate fi prelungit cu încă maxim 15 zile, dacă la nivelul departamentului tehnic se analizează contestaţii depuse pe două sau mai multe măsuri, dacă numărul de contestaţii depuse este foarte mare, sau dacă perioada de analiză a contestaţiilor se suprapune cu sesiuni de verificare.

În cazul în care se constată că aceste contestații sunt justificate, Comisia propune corectarea Raportului de Selecție. După publicarea **Raportului de Contestații,** Comitetul de Selecție întocmește **Raportul de Selecție Final** **revizuit în baza Raportului de Contestații,** în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție.

După soluționarea contestațiilor, se va întocmi și aproba **Raportul de Selecție Final** de către Comitetul de Selecție care va fi publicat pe site-ul [www.galsiretmoldova.ro](http://www.galsiretmoldova.ro), solicitanții sunt notificați în 3 zile lucrătoare de la publicare cu privire la rezultatul contestațiilor.

Reprezentanții GAL sau solicitanții pot depune la AFIR proiectele selectate de către GAL nu mai târziu de 15 (cincisprezece) zile lucrătoare de la data emiterii raportului în cadrul căruia au fost incluse, respectiv Raport de selecție Final (din care să reiasă statutul de proiect selectat după parcurgerea etapei de depunere și soluționare a contestațiilor), astfel încât să se poată realiza evaluarea și contractarea acestora în termenul limită prevăzut de legislația în vigoare. Dacă după parcurgerea perioadei de contestații nu intervin modificări în ceea ce privește Raportul de Selecție, se poate reîntruni Comitetul de Selecție în vederea aprobării Raportului de Selecție Final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului de Selecție nu au intervenit modificări, acesta devenind Raport de Selecție Final la data semnării Notei. În acest caz, termenul de 15 zile lucrătoare de depunere a proiectelor la AFIR se calculează de la data Notei.

GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

**În cazul în care în urma publicării Raportului de Selecţie nu sunt depuse contestatii, Raportul de Selecție va fi considerat Raport de Selecție Final.**

**IMPORTANT!** Procesul de **SELECȚIE** și procesul de **VERIFICARE A CONTESTAȚIILOR** se desfășoară potrivit ***Procedurii de selecție a proiectelor la nivelul Asociației Grupul de Acțiune Locală SIRET-MOLDOVA* cu modificările și completările ulterioare, în vigoare la momentul lansării sesiunii, publicată pe site‐ul [www.galsiretmolodova.ro](http://www.galsiretmolodova.ro)**

**IMPORTANT!** **REEVALUAREA CERERILOR DE FINANȚARE ÎN URMA CONTESTAȚIILOR** se realizează **în baza documentelor depuse odată cu Cererea de Finanțare. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la Cererea de Finanțare, existau la momentul depunerii Cererii de Finanțare și nu au ca obiect mărirea punctajului.**

8.2 Criterii de selecție

**TABEL cu punctaj:**

|  |  |  |  |
| --- | --- | --- | --- |
| **Nr.**  **crt.** | **Criterii de selecție** | **Punctaj** | **Documente de verificat** |
| **1.** | **Exploatații agricole de semi subzistență.**  4.000- 11.999 SO  > 12.000 SO | **Maxim**  **35puncte**  35 puncte  15 puncte | Respectarea acestui criteriu se va verifica în **Cererea de Finanțare** (Tabel Coeficienți Producție Standard, Anexa Indicatori de monitorizare – punctul 7 Dimensiunea economică a exploatației), **Studiul de Fezabilitate, Document 3.**  În urma verificărilor, se va acorda punctajul corespunzător. |
| **2.** | **Exploatații agricole care nu au beneficiat de sprijin SAPARD/FEADR pentru același tip de activitate.**  Exploatații care nu au beneficiat de sprijin.  Exploatații care au beneficiat de sprijin. | **Maxim**  **15 puncte**  15 puncte  5 puncte | Respectarea acestui criteriu se va verifica în **Cererea de Finanțare** (Secțiunea F – Declarație pe propria răspundere a solicitantului, punctul 1), **Studiul de Fezabilitate.**  În urma verificărilor, se va acorda punctajul corespunzător. |
| **3.** | **Tipul investiției**   1. Investiții în sectorul vegetal/pomicol/viticol 2. Investiții în sectorul zootehnic | **Maxim**  **10 puncte**  10 puncte  5 puncte | Respectarea acestui criteriu se va verifica în **Cererea de Finanțare** (punctul A4 – Descrierea succintă a proiectului; punctul A6 – Date despre tipul de proiect și beneficiar, subpunctul A6.4; Tabel Coeficienți Producție Standard; Anexa Indicatori de monitorizare – punctul 10 Tip ramură agricolă), **Studiul de Fezabilitate, Document 3.**  În urma verificărilor, se va acorda punctajul corespunzător. |
| **4.** | **Exploatații agricole deținute de fermieri cu vârsta sub 40 de ani, la data depunerii proiectului.**  Fermier cu vârsta mai mică de 40 ani. Fermier cu vârsta de peste 40 ani. | **Maxim**  **25 puncte**  25 puncte  10 puncte | Respectarea acestui criteriu se va verifica în **Cererea de Finanțare** (Anexa Indicatori de monitorizare – punctul 3 Tipul beneficiarului), **copia actului de identitate** pentru reprezentantul legal de proiect.  În urma verificărilor, se va acorda punctajul corespunzător. |
| **5.** | **Nivelului de calificare în domeniul agricol al managerului exploatației agricole.**   * 1. studii superioare   2. studii superioare an terminal sau studii superioare absolvite fără diplomă de licență   5.3 studii liceale sau postliceale sau învățământ terțiar nonuniversitar sau școli profesionale | **Maxim**  **15 puncte**  15 puncte  10 puncte  5 puncte | Respectarea acestui criteriu se va verifica în **Cererea de Finanțare, Studiul de Fezabilitate, Documente care atestă calificarea, Extras din Registrul General de Evidență a salariaților** care să ateste înregistrarea contractului individual de muncă, **Decizia Adunării Generale a formei asociative** pentru desemnarea managerului exploatației.  În urma verificărilor, se va acorda punctajul corespunzător. |

**Pentru această măsură pragul minim este de 35 puncte și reprezintă pragul sub care niciun proiect nu poate intra la finanțare.**

**Selecția proiectelor** se face în ordinea descrescătoare a punctajului de selecție în cadrul alocării disponibile pentru selecție, iar pentru proiectele cu același punctaj, departajarea se va face crescător în funcție de valoarea eligibilă a proiectelor.

În cazul proiectelor **cu același punctaj și aceeași valoare a sprijinului,** departajarea se va face în ordinea următoarelor criterii:

1. **Nivelului de calificare în domeniul agricol al managerului exploatației agricole;**
2. **Exploatații agricole deținute de fermieri cu vârsta sub 40 de ani, la data depunerii proiectului.**

# CAPITOLUL 9

# DEPUNEREA ȘI VERIFICAREA

# CERERII DE FINANȚARE LA OJFIR/CRFIR

**Dacă Cererea de Finanțare depusă și evaluată la GAL a fost selectată prin Raportul de Selecție final, aceasta va fi depusă la structurile teritoriale ale AFIR pe raza căruia se implementează proiectul.**

Structurile teritoriale ale AFIR (OJFIR/CRFIR – în funcție de tipul de proiect) pot primi Cereri de Finanțare selectate de GAL SIRET-MOLDOVA, numai dacă GAL are, la momentul depunerii proiectului/proiectelor, un Contract de Finanțare încheiat cu AFIR în cadrul Sub-măsurii 19.4 - ,,Sprijin pentru cheltuieli de funcțonare și animare”, aflat în perioada de valabilitate.

Cererile de Finanțare selectate de GAL vor fi depuse la nivelul SLIN-OJFIR NEAMȚ. Experții SLIN-OJFIR NEAMȚ verifică dacă solicitantul a folosit modelul-cadru de formular corespunzător Cererii de finanțare specifică măsurii din PNDR ale cărei obiective/priorități corespund/sunt similar proiectului propus, raportat la tipul de beneficiar, conform Anexei I a Ghidului de implementare sM 19.2 și transmit Cererile de finanțare către serviciile de specialitate responsabile din cadrul structurilor teritoriale ale AFIR, respectiv:

* la nivelul CRFIR se vor verifica proiectele cu construcții-montaj;
* la nivelul OJFIR se vor verifica proiectele fără construcții-montaj.

**Reprezentanții GAL sau solicitanții pot depune la AFIR proiectele selectate de către GAL nu mai târziu de 15 (cincisprezece) zile lucrătoare de la data emiterii raportului în cadrul căruia au fost incluse, respectiv Raport de selecție Final** **(din care să reiasă statutul de proiect selectat după parcurgerea etapei de depunere și soluționare a contestațiilor), astfel încât să se poată realiza evaluarea și contractarea acestora în termenul limită prevăzut de legislația în vigoare. Dacă după parcurgerea perioadei de contestații nu intervin modificări în ceea ce privește Raportul de Selecție, se poate reîntruni Comitetul de Selecție în vederea aprobării Raportului de Selecție Final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului de Selecție nu au intervenit modificări, acesta devenind Raport de Selecție Final la data semnării Notei. În acest caz, termenul de 15 zile lucrătoare de depunere a proiectelor la AFIR se calculează de la data Notei.**

GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

Proiectele vor fi verificate pe măsură ce vor fi depuse de către reprezentanții GAL sau solicitanți, fiind o sesiune deschisă permanent, până la epuizarea fondurilor alocate submăsurii 19.2, în cadrul fiecărei Strategii de Dezvoltare Locală.

9.1 Depunerea Dosarului Cererii de Finanțare la OJFIR

**Dosarul Cererii de finanțare se depune în format letric în original – 1 exemplar, împreună cu formatul electronic (CD – 1 exemplar, care va cuprinde scan-ul Cererii de finanțare, inclusiv toate anexele administrative și Cererea de finanțare în format editabil) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR NEAMȚ.**

La depunerea proiectului în format letric la OJFIR NEAMȚ trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul, printr-un mandat sub semnătură privată.

Solicitantul își asumă veridicitatea documentelor, iar dacă la prezentarea acestora în original se constată neconcordanțe care afectează condițiile de eligibilitate sau selecție, proiectul va fi declarat neeligibil.

În vederea încheierii Contractului de finanțare, solicitanții declarați eligibili și selectați vor trebui să prezinte obligatoriu documentele specifice precizate în cadrul cererii de finanțare în original, în vederea verificării conformității documentelor depuse în copie cu documentele în original.

Pentru acele documente care rămân în posesia solicitantului, copiile depuse în Dosarul Cererii de Finanțare trebuie să conțină mențiunea ,,Conform cu originalul”.

**Toate Cererile de finanțare depuse în cadrul submăsurii 19.2 la structurile teritoriale ale AFIR trebuie să fie însoțite în mod obligatoriu de:**

* Fișa de verificare a conformității, întocmită de GAL (formular propriu)\* și avizată de CDRJ prin completarea Formularului 3;
* Fișa de verificare a eligibilității, întocmită de GAL (formular propriu)\* și avizată de CDRJ prin completarea Formularului 3;
* Fișa de verificare a criteriilor de selecție, întocmită de GAL (formular propriu)\* și avizată de CDRJ prin completarea Formularului 3;
* Fișa de verificare pe teren, întocmită de GAL (formular propriu)\* – dacă este cazul;
* Copie a Raportului de evaluare;
* Copie a Raportului de Selecție (în cazul în care în urma publicării Raportului de Selecţie nu sunt depuse contestatii);
* Copie a Raportului de Contestații/Raportului de Selecție Final (dacă este cazul);
* Copie a Notei emisă de GAL prin care Raportul de Selecție devine Raport de Selecție Final – dacă este cazul;
* Copii ale declarațiilor persoanelor implicate în procesul de evaluare și selecție de la nivelul GAL privind evitarea conflictului de interese (formular propriu);
* Copie a Formularului 2/2.1 - Formular de verificare a apelului de selecție emis de CDRJ;
* Copie a Formularului 3 - Formular de verificare a procesului de selecție emis de CDRJ.

Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) sunt elaborate de către GAL și pot fi realizate atât ca formulare distincte (două sau trei formulare, în funcție de opțiunea GAL), cât și ca un singur formular, care să cuprindă toate punctele aferente celor trei etape de verificare. **Acestea se vor depune și în format editabil, electronic.**

Pe durata procesului de evaluare, solicitanții, personalul GAL și personalul AFIR vor respecta legislația incidentă, precum și versiunea Ghidului de implementare și a Manualului de procedură pentru subMăsura 19.2, în vigoare la momentul publicării apelului de selecție de către GAL.

9.2 Depunerea Dosarului Cererii de Finanțare la OJFIR/CRFIR

1. **Verificarea încadrării proiectelor**

Verificarea încadrării proiectului se realizează la nivelul serviciului de specialitate responsabil din cadrul OJFIR/CRFIR.

În cazul în care în procesul de verificare a documentelor din dosarul Cererii de finanțare (inclusiv cele emise de către GAL) se constată erori de formă sau erori materiale (de ex.: omisiuni privind bifarea anumitor casete ‐ inclusiv din cererea de finanțare, semnării anumitor pagini, atașării unor documente obligatorii specific proiectului propus sau prezentarea unor documente neconforme, care nu respect formatul standard) sau necorelări/informații contradictorii, expertul OJFIR/CRFIR va solicita documente sau informații suplimentare. Experții OJFIR/CRFIR vor solicita documente și informații suplimentare (formular E3.4L) în etapa de verificare a încadrării proiectului, către GAL sau solicitant (în funcție de natura informațiilor solicitate), termenul de răspuns fiind de maximum 5 (**cinci) zile lucrătoare** de la momentul luării la cunoștință de către solicitant/GAL, dar nu mai mult de **7 (șapte) zile lucrătoare** de la comunicare. Prin excepție, în cazul în care solicitarea de informații suplimentare vizează prezentarea de către solicitant a unui document emis de o instituție publică, solicitantul va prezenta dovada demersului făcut la instituția respectivă în termenul precizat în adresă, urmând ca acesta să depună documentul imediat după eliberarea acestuia de către instituția publică în termenele legale sau procedurale specific instituției respective.

De asemenea, pot fi solicitate informații suplimentare către DGDR AM PNDR în situația în care sunt necesare clarificări privind fișa măsurii din SDL sau către CDRJ în ceea ce privește avizarea apelului/procesului de selecție. Termenul de răspuns este de **maximum 10 zile lucrătoare** de la data înregistrării la DGDR AM PNDR/CDRJ. În acest caz, termenul de emitere a fișei E1.2.1L se prelungește până la primirea răspunsului de la DGDR AM PNDR/CDRJ.

**Fișa de verificare a încadrării proiectului (E1.2.1L)** cuprinde două părți:

**Partea I – Verificarea conformității documentelor**

* Expertul OJFIR/CRFIR care primește Cererea de finanțare trebuie să se asigure de prezența următoarelor documente: Fișe de verificare (conformitate, eligibilitate, criterii de selecție, verificare pe teren – dacă este cazul), Raportul de evaluare, Rportul de Selecție (în cazul în care

în urma publicării Raportului de Selecţie nu sunt depuse contestatii), Raportul de Contestații/Raportulde Selecție Final (dacă este cazul), Nota emisă de GAL prin care Raportul de Selecție devine Raport de Selecție Final – dacă este cazul, Declarațiile persoanelor implicate în procesul de evaluare și selecție de la nivelul GAL privind evitarea conflictului de interese (formular propriu), Formularul 2/2.1 - Formular de verificare a apelului de selecție emis de CDRJ, Formularul 3 - Formular de verificare a procesului de selecție emis de CDRJ.

În cazul în care, în urma verificării, proiectul a fost ”neconform”, ca urmare a verificării punctelor specificate în Partea I, acesta poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție.

Aceeași Cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare (în format electronic – CD) se returnează la cerere solicitantului/reprezentantului GAL (după caz), iar acesta poate redepune proiectul la următorul Apel de selecție lansat de GAL, pe aceeași măsură.

Contestațiile cu privire la neconformitate pot fi transmise în termen de **5 (cinci) zile lucrătoare** de la confirmarea de primire a formularului E.1.2.1L (Partea I) și se soluționează:

* la CRFIR, la Serviciul tehnic de specialitate care coordonează structura care a analizat proiectul, pentru proiectele a căror neconformitate a fost constatată de OJFIR.
* la AFIR, la Direcția de specialitate de la nivel central, în cazul proiectelor a căror neconformitate a fost constatată de CRFIR.

OJFIR/CRFIR va transmite în maxim 2 (două) zile lucrătoare contestația la entitatea care o verifică, împreună cu dosarul administrativ al cererii de finanțare care face obiectul contestației.

Termenul maxim pentru a răspunde contestațiilor printr-o adresă de răspuns (fără a exista un formular cadru) este de **30 zile calendaristice** de la data înregistrării la structura care o soluționează.

În situația în care contestația este admisă, în baza adresei de răspuns a structurii responsabile de soluționare, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea I (refăcută), care va cuprinde obligatoriu toată conformitatea proiectului și se va asigura de continuarea fluxului procedural corespunzător.

**Partea a II‐a – Verificarea încadrării proiectului**

Pentru toate proiectele depuse în cadrul submăsurii 19.2, se va verifica încadrarea corectă a proiectului, respectiv utilizarea corectă a Cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în Regulamentului (UE) nr. 1305/2013, în Domeniul de intervenție principal al măsurii (conform aceluiași regulament) corelat cu indicatorii specifici corespunzători domeniului de intervenție.

Solicitanții ale căror Cereri de finanțare au fost declarate ca fiind ,,încadrate incorect”, inclusiv după solicitarea de informații suplimentare, în baza unuia sau mai multor puncte de verificare din Partea a II‐a, vor fi înștiințați prin fax/poștă/e-mail privind rezultatul verificării, prin intermediul formularului E1.2.1L (Partea a II-a). O copie a fișei de verificare va fi transmisă și către GAL. Solicitantul poate reface proiectul și îl poate redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție.

O Cerere de finanțare pentru care concluzia a fost că proiectul nu este încadrat corect de două ori pentru puncte de verificare specifice formularului E1.2.1L – Partea a II – a, nu va mai fi acceptată pentru verificare.

De asemenea, o Cerere de finanțare declarată ca fiind încadrată corect și retrasă de către solicitant (de două ori) , nu va mai fi acceptată pentru verificare la OJFIR/CRFIR.

Pentru proiectele depuse în cadrul Sub‐măsurii 19.2, indiferent de specific, retragerea Cererii de finanțare se poate realiza în orice moment, utilizând Manualul de procedură pentru implementarea submăsurii 19.2.

Numărul de înregistrare al Cererii de finanțare se va completa doar la nivelul OJFIR/CRFIR și nu la nivelul GAL.

**Verificarea eligibilității și a criteriilor de selecție**

Verificarea eligibilității Cererilor de finanțare se realizează la nivelul OJFIR/CRFIR, în funcție de tipul de proiect. Instrumentarea verificării eligibilității se va realiza la nivelul aceluiași serviciu care a realizat verificarea încadrării proiectului. Experții OJFIR/CRFIR vor completa Fișa de evaluare generală a proiectului (E1.2L) în ceea ce privește verificarea condițiilor de eligibilitate și a criteriilor de selecție applicate de către GAL, precum și a documentelor solicitate. Încadrarea în domeniile de intervenție și indicatorii de monitorizare vor respecta prevederile fișei măsurii din SDL, respectiv cerințele din apelul de selecție lansat de GAL, verificarea realizându‐se la nivelul AFIR în etapa de verificare a încadrării proiectului (formular E 1.2.1L). Verificarea concordanței cu originalul a documentelor atașate la Cererea de finanțare se va realiza înainte de încheierea contractului de finanțare, când solicitantul declarat eligibil și selectat va prezenta originalele documentelor atașate în copie la cererea de finanțare, odată cu documentele solicitate în vederea contractării.

Pentru toate proiectele finanțate prin Sub‐măsura 19.2, expertul va analiza, la punctul de verificare din Declarația pe propria răspundere a solicitantului din cadrul cererii de finanțare, dacă există riscul dublei finanțări, prin compararea documentelor depuse referitoare la elementele de identificare ale serviciilor/investiției finanțate prin alte programe sau măsuri din PNDR, cu elementele descrise în cererea de finanțare.

În vederea verificării eligibilității și a criteriilor de selecție aplicate de către GAL, expertul OJFIR/CRFIR va consulta inclusiv fișele măsurilor din SDL – anexă la Acordul – cadru de finanțare încheiat între GAL și AFIR pentru Sub-măsura 19.4 - ,,Sprijin pentru cheltuieli de funcționare și animare”.

**Expertul verificator va solicita informații suplimentare în etapa de verificare a eligibilității și a criteriilor de selecție aplicate de către GAL, dacă este cazul:**

* **către solicitant, în următoarele situații:**
* în cazul în care documentul tehnic (Studiul de fezabilitate) conţine informaţii insuficiente pentru clarificarea unor criterii de eligibilitate sau există informaţii contradictorii în interiorul acestuia ori faţă de cele menționate în Cererea de finanțare.
* pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea Cererii de finanțare. Se acceptă orice informații și alte documente care certifică o stare de fapt existentă la momentul depunerii Cererii de finanțare, care vin în susținerea și clarificarea informațiilor solicitate din documentele obligatorii existente la dosarul Cererii de finanțare.
* în cazul când avizele, acordurile, autorizaţiile au fost eliberate de către autoritățile emitente într-o formă care nu respectă protocoalele încheiate între AFIR și instituțiile respective.
* În cazul în care bugetul indicativ (inclusiv devizele financiare și devizele pe obiect) există diferențe de calcul sau încadrarea categoriilor de cheltuieli eligibile/neeligibile nu este făcută corect.
* în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare) sau omiterea semnării anumitor pagini de către solicitant/ reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale.
* **către GAL, în situația în care sunt necesare clarificări privind documentele aferente procesului de evaluare și selecție în urma căruia cererea de finanțare a fost selectată.**

Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare, solicitantului sau GAL‐ului, în funcție de natura informațiilor solicitate. Termenul de răspuns la solicitarea de informații suplimentare nu poate depăși **5 (cinci) zile lucrătoare** de la momentul luării la cunoștință de către solicitant/GAL, dar nu mai mult de **7 (șapte) zile lucrătoare de la comunicare.** Clarificările admise vor face parte integrantă din Cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

Pentru proiectele de investiții, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții verificatori vor realiza vizita pe teren (înștiințând, în prealabil și reprezentanții GAL, care pot asista la verificare, în calitate de observatori), pentru toate proiectele care vizează modernizări (inclusiv dotări), extinderi, renovări, în scopul asigurării că datele și informațiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Concluzia privind respectarea condițiilor de eligibilitate pentru cererile de finanțare pentru care s‐a decis verificarea pe teren se va da numai după verificarea pe teren.

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate (inclusive a criteriilor de eligibilitate specifice ale GAL), chiar dacă, pe parcurs, experții verificatori constată neîndeplinirea unuia sau mai multor criterii.

Verificarea criteriilor de selecție aplicate de către GAL se realizează pentru toate cererile de finanțate eligibile.

**Atenție!** În etapa de evaluare derulată la nivelul AFIR, experții structurilor teritoriale ale Agenției vor verifica criteriile de selecție aplicate de către GAL, preluate din Fișa de evaluare a criteriilor de selecție întocmită de GAL și depusă odată cu cererea de finanțare, inclusiv metodologia de verificare elaborate de către GAL.

**Notă!** Dacă în urma verificării criteriilor de selecție ale proiectelor depuse la AFIR în cadrul submăsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate.

După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor privind încadrarea proiectului și a criteriilor de eligibilitate și de selecție. Dacă în urma reverificării se constată nerespectarea acestor cerințe, proiectele respective vor fi declarate neconforme/încadrate incorrect/neeligibile/eligibile și neselectate.

După finalizarea procesului de verificare a încadrării proiectului și a eligibilității, solicitanții ale căror cereri de finanțare au fost declarate eligibile/neeligibile precum și GAL‐ul care a realizat selecția proiectelor vor fi notificați de către OJFIR/CRFIR privind rezultatul verificării cererilor de finanțare.

Contestațiile privind decizia de finanțare a proiectelor rezultată ca urmare a verificării proiectului de către OJFIR/CRFIR poate fi transmisă de către solicitant în termen de maximum **5 (cinci) zile** **lucrătoare** de la primirea notificării pe e-mail sau încărcată în sistemul online prin accesarea aplicației ,,OneDrive” de către GAL sau poate fi depusă la sediul OJFIR/CRFIR care a analizat proiectul, de unde va fi redirecționată spre soluționare către o structură AFIR superioară/diferită de cea care a verificat inițial proiectul.

Contestațiile depuse/transmise în afara termenului prevăzut mai sus se resping.

Un solicitant poate transmite o singură contestație aferentă unui proiect. Vor fi considerate contestații și analizate doar acele solicitări care contestă elemente legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus.

Termenul maxim pentru a răspunde contestațiilor adresate este de **30 de zile calendaristice** de la data înregistrării la structura care o soluționează.

Un expert din cadrul serviciului care a instrumentat contestația va transmite (pe fax/poștă/e‐mail, cu confirmare de primire) solicitantului și GAL‐ului formularul E6.8.2L – Notificarea solicitantului privind contestația depusă.

Pentru cererile de finanțare depuse în format letric, un exemplar al Cererilor de finanțare (copie în format electronic – CD) care au fost declarate neeligibile/eligibile și neselectate la nivelul OJFIR/CRFIR, inclusiv după solicitarea informațiilor suplimentare și/sau după soluționarea contestațiilor, vor fi restituite solicitanților (la cerere), pe baza unui Proces-Verbal de restituire, încheiat la nivelul SLIN-OJFIR unde a fost depus proiectul în 2 (două) exemplare, semnat de ambele părți. Acestea pot fi corectate/completate și redepuse de către solicitanți la GAL, în cadrul următorului Apel de selecție lansat de GAL pentru acceași măsură. Cererile de finanțare refăcute vor intra din nou într-un process de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru acceași măsură. Exemplarul original al Cererii de Finanțare declarată neeligibilă/ eligibilă și neselectată va rămâne la entitatea la care a fost verificată pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.

# CAPITOLUL 10

# CONTRACTAREA FONDURILOR

După încheierea etapelor de verificare a Cererii de Finanțare, inclusiv a verificării pe teren dacă este cazul, AFIR va transmite către solicitant formularul **,,Notificarea beneficiarului privind selectarea Cererii de Finanațare și semnarea Contractului de Finanțare”.**

**Atenție!**

**În vederea încheierii Contractului de finanțare, AFIR informează toți solicitanții selectați pentru contractare că sunt obligați să dețină semnătură electronică la momentul contractării.**

Beneficiarul va fi notificat asupra prezentării documentelor necesare contractării, precum și a documentelor originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

În vederea încheierii Contractului de Finanţare, solicitantul va depune la sediul OJFIR următoarele documente, cu caracter obligatoriu:

1. **Documentele originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.**
2. **Documente care dovedesc capacitatea şi sursa de cofinanţare privată** a investiţiei prin extras de cont (în original) și/ sau contract de credit (în copie) acordat în vederea implementării proiectului.

Atât extrasul de cont cât și contractul de credit vor menționa valoarea totală a cofinanțării private.

În cazul în care dovada co-finanţării se prezintă prin extras de cont, acesta va fi vizat şi datat de instituția financiară cu cel mult 5 zile lucrătoare înainte de data depunerii la OJFIR și va fi însoțit de Angajamentul solicitantului (model afișat pe site-ul GAL) că minimum 50% din disponibilul de cofinanțare privată va fi destinat plăților aferente implementării proiectului. AFIR va verifica cheltuielile în extrasul de cont depus la dosarul aferent primei tranșe de plată și va viza justificarea modului de utilizare a sumei din extrasul de cont reprezentând dovada cofinanțării private, respectiv că suma din soldul contului beneficiarului, conform extrasului emis cu cel mult 15 zile înainte de data depunerii primei cereri de plată și suma cheltuielilor aferente proiectului realizate până la acel moment, acoperă 50% din valoarea cofinanțării private.

**3. Adresă emisă de bancă/ trezorerie** cu datele de identificare ale acesteia și ale contului aferent proiectului FEADR (denumirea băncii/ trezoreriei şi codul IBAN al contului de operațiuni cu AFIR).

**4. Certificate care să ateste lipsa datoriilor restante locale**, valabile la data încheierii contractului, emise de către primăriile pe raza cărora solicitanții îşi au sediul social și punctele de lucru (numai în cazul în care solicitantul este proprietar asupra imobilelor).

**5. Graficul de reeşalonare a datoriilor către bugetul consolidat** (în cazul în care beneficiarul figurează cu datorii restante fiscale și sociale).

**6. Documentul final emis de Agenţia de Protecţie a Mediului Judeţeană** pentru proiect, care poate fi unul din următoarele tipuri de documente:.

- Clasarea notificării (ca document final);

- Decizia etapei de încadrare (ca document final);

- Acordul de mediu.

În vederea semnării contractului de finanțare, în baza acordului reprezentantului legal, exprimat în cererea de finanțare, pentru consultarea bazei de date a IGPR și ANAF, AFIR obține certificatul care atestă lipsa datoriilor restante fiscale și sociale pentru beneficiar și extrasul cazierului judiciar al reprezentantului legal. În situații excepționale notificate de AFIR (AFIR nu poate consulta baza de date a celor două instituții), se va solicita beneficiarilor, la încheierea contractului de finanțare, prezentarea certificatului de atestare fiscală și a cazierului judiciar.

**7. Document emis de DSVSA**, conform Protocolului de colaborare dintre AFIR şi ANSVSA publicat pe pagina de internet www.afir.info.

**8. Document emis de DSP județeană** conform protocolului de colaborare dintre AFIR și MS publicat pe pagina de internet www.afir.info.

**9. Notă de constatare privind condiţiile de mediu.**

**10.Cerere de renunțare** la înscrierea în „Programul de susținere a crescătorilor de suine pentru activitatea de reproducție”, aprobat prin Legea nr.195/2018 sau Cerere de renunțare la cererea de înscriere în „Programul de susţinere pentru activitatea de reproducţie, incubaţie şi de creştere în sectorul avicol” aprobat prin Legea nr.227/2018 – conform model Anexa 14 la GS, în cazul solicitanților care au aplicat pe P4.1.5 și P4.1.6 și, totodată, au accesat schemele de ajutor de stat menționate mai sus.

**Atenţie! În urma depunerii la AFIR a Cererii de finanțare și a documentelor anexe solicitate pe suport de hârtie, în vederea contractării, un proiect selectat poate fi declarat neeligibil, dacă în urma verificării acestora nu sunt îndeplinite condițiile de eligibilitate.**

**Durata maximă de depunere a documentelor obligatorii de către beneficiar va fi menționată în** **,,Notificarea beneficiarului privind selectarea Cererii de Finanațare și semnarea Contractului de Finanțare”.**

**În caz de neprezentare a documentelor de către Beneficiar**, în termenul precizat în Notificarea de selecție sau în cazul în care acesta se regăseşte înregistrat în evidenţele AFIR cu debite, Agenţia îşi rezervă dreptul de a nu încheia Contractul de finanţare.

**Dacă sunt îndeplinite integral condițiile, în urma primirii și verificării documentelor obligatorii, Autoritatea Contractantă va proceda la încheierea contractului de finanțare.**

**Obiectul Contractului de finanțare îl reprezintă acordarea finanțării nerambursabile de către AFIR, pentru punerea în aplicare a Cererii de Finanțare asumată de către solicitant.**

Beneficiarului i se va acorda finanţarea nerambursabilă în termenii şi condiţiile stabilite în Contractul de finanţare şi anexele acestuia, inclusiv în Cererea de finanţare aprobată, pe care acesta are obligaţia de a le respecta.

**Fondurile alocate pentru Măsura 03 - ,,Investiții pentru exploatații agricole” provin din FEADR (Fondul European Agricol pentru Dezvoltare Rurală).**

**Perioada de implementare a proiectului** începe la data semnării Contractului de Finanțare.

**Durata de implementare a proiectului** nu poate depăși data de **30.09.2025** și reprezintă termenul limită până la care beneficiarul poate depune ultima cerere de plată.

**Durata de implementare a proiectului** cuprinde durata de realizare efectivă a tuturor activităților descrise în Cererea de Finanțare aprobată/modificată pe parcursul perioadei de implementare, de la data semnării contractului, până la data depunerii de beneficiar a ultimei cereri de plată.

**Durata de execuție a Contractului de Finanțare** nu va depăși data de **31.12.2025.**

**Durata de execuție** cuprinde durata de implementare a proiectului la care se adaugă termenul de maximum 90 de zile calendaristice pentru efectuarea ultimei plăți.

**Durata de valabilitate a Contractului de Finanțare** cuprinde durata de execuție a contractului, la care se adaugă 5 ani de monitorizare de la data ultimei plăți efectuată de Autoritatea Contractantă.

IMPORTANT!

**Se recomandă ca solicitantul, respectiv beneficiarul sprijinului financiar, să consulte integral textul Contractului de finanţare şi al anexelor acestuia, să-și asume cele prevăzute în acestea, iar după semnarea contractului, trebuie să se asigure că a intrat în posesia acestora.**

PRECIZĂRI REFERITOARE LA MODIFICAREA CONSTRACTULUI DE FINANȚARE:

Beneficiarul poate solicita modificarea Contractului de finantare în cursul duratei de valabilitate a acestuia stabilită prin contract şi nu poate avea efect retroactiv.

Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

Beneficiarul poate efectua modificări tehnice și financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cdrul bugetului între capitole bugetare de cheltuieli eligibile. Beneficiarul va transmite Autorităţii Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia, fără a fi însă necesară amendarea Contractului de Finanţare prin act adiţional.

Dacă pe parcursul perioadei de valabilitate a contractului se constată că obiectivele/ componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul transmiterii proprietăţii sau a oricăruia dintre atributele acesteia), contravaloarea ajutorului financiar public nerambursabil va fi recuperată integral.

În cazul constatării unei nereguli cu privire la încheierea ori executarea Contractului, sau în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau în cazul nerespectării de către beneficiar a obligațiilor asumate prin contractul de finanțare sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexate/ nu corespund realităţii, Autoritatea Contractantă va proceda la încetarea valabilității Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, beneficiarul va restitui integral sumele primate, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale. Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire.

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

# CAPITOLUL 11

# AVANSURILE

**Beneficiarul poate solicita avans de până la maxim 50% din valoarea eligibilă nerambursabilă, la data depunerii Cererii de finanțare sau după semnarea Contractului de finanțare, pe parcursul implementării proiectului, , în condiţiile prevăzute în Instrucţiunile de plată anexă la Contractul de finanţare.**

Avansul se acordă la solicitarea beneficiarului după semnarea contractului de finanțare, conform prevederilor art.45 alin.(4) și art.63 ale Regulamentului Consiliului 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările şi completările ulterioare, şi a legislaţiei naţionale în vigoare.

**Beneficiarul** poate primi avansul după semnarea Contractului de finanţare şi numai după avizarea unei achiziţii de către AFIR. În cazul beneficiarilor privați care derulează achiziții directe utilizând Baza de date cu prețuri de referință AFIR, avansul se acordă pe baza contractului de vânzare-cumpărare a bunului/echipamentului respectiv, prezentat de beneficiarul privat la momentul solicitării avansului.

Pentru a beneficia de avans beneficiarul este obligat să depună o garanţie financiară, care să acopere suma solicitată în avans în procent de 100%, eliberată de o instituţie financiar bancară sau nebancară înscrisă în Registrul Special al Băncii Naţionale a României conform legislației în vigoare, sau poliţă de asigurare eliberată de o societate de asigurări, autorizată potrivit legislației în vigoare. Garanţia financiară se depune odată cu Dosarul cererii de plată a Avansului.

Beneficiarul trebuie să justifice valoarea avansului acordat, pe bază de documente justificative conform cerințelor Autorității Contractante prezentate în Instrucțiunile de plată, până la expirarea duratei de implementare a proiectului prevăzută la art. 2(1) din contract, respectiv la ultima tranşă de plată.

**Garanția aferentă avansului trebuie să producă efecte pe întreaga perioadă cuprinsă între data cererii de acordare a avansului și data expirării duratei de execuţie a contractului de finanțare.**

La momentul finalizării proiectului şi în urma stabilirii că valoarea cheltuielilor autorizate la plată depăşeşte valoarea avansului acordat, garanţia poate fi eliberată.

La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că garanţia poate fi eliberată.

**Atenție! AFIR efectuează plăţi în contul beneficiarilor, deschis la o instituție bancară sau la Trezoreria Statului.**

# CAPITOLUL 12

# ACHIZIȚIILE

Derularea procedurii de achiziţii pentru bunuri şi execuţie lucrări se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, cu mențiunea că derularea contractului de achiziții pentru bunuri, servicii (managementul proiectului) şi execuţie lucrări va începe după semnarea contractului de finanțare și după avizul favorabil din partea AFIR cu privire la achiziția derulata.

**Întreaga procedură de achiziții servicii, bunuri cu sau fără montaj și de execuție lucrări (construcții, modernizări) în cadrul proiectelor finanțate prin PNDR se va derula on-line pe site-ul www.afir.info, conform prevederilor Manualului de achiziții și instrucțiunilor de publicare disponibile pe site-ul Agentiei (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.info.**

**Atenție!**

Trebuie să aveți în vedere ca derularea/ finalizarea, **inclusiv avizarea din partea AFIR** a procedurii de achiziții să se realizeze înainte de îndeplinirea termenului de depunere a primei tranșe de plată, respectiv 6/ 12 luni de la încheierea Contractului de finanțare.

Procedurile de achizitii pentru serviciile de consultanță, proiectare, studii teren, întocmirea Studiilor de Fezabilitate/ documentațiilor de avizare a lucrărilor de intervenție necesare întocmirii Cererii de finanțare se vor derula, după cum urmează:

 **Contractele < =15.000 EURO**, fără TVA, se pot adjudeca prin atribuire directă, conform Bugetului indicativ.

 **Contractele > 15.000 EURO**, fără TVA, **conform Bugetului indicativ,** pentru servicii de consultanță și servicii pentru întocmirea Studiilor de fezabilitate derulate anterior încheierii Contractului de finanțare cu AFIR, procedura de achiziții se va derula on-line cu respectarea prevederilor Manualului de achiziții pentru beneficiarii privați ai PNDR postat pe site-ul AFIR.

Beneficiarul a cărui investiţie cuprinde construcţii montaj, nu poate demara execuţia lucrărilor fără avizul favorabil privind verificarea proiectului tehnic ce se va realiza după incheierea Contractului de Finanțare.

**Achiziție simplă** – reprezintă dobândirea, în urma aplicării unei proceduri de licitație, respectiv de selecție de oferte/ conform bazei de date cu prețuri de referință aplicabilă PNDR 2014-2020,

publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță sau alte servicii dacă este cazul, prin atribuirea unui contract de achiziție.

**Achiziție complexă care prevede construcții montaj** – reprezintă dobândirea, în urma aplicării unei proceduri de licitație, respectiv de selecție de oferte de către beneficiarul finanțării prin PNDR a unor bunuri cum ar fi utilaje și instalații tehnologice cu montaj și/ sau lucrări de construcții și instalații și servicii prin atribuirea unui contract de achiziție.

**Atenţie!** Pentru încheierea contractelor cu firmele de consultanţă puteţi consulta Modelul de Contract de Prestări Servicii Profesionale de Specialitate, precum şi Recomandări în vederea încheierii contractelor de prestări servicii de consultanţă şi/ sau proiectare, publicate pe pagina

oficială AFIR la secţiunea: Informaţii Generale >> Rapoarte şi Liste >> Listă firme de consultanţă. Aceste documente au un caracter orientativ, părţile având libertatea de a include în contractul pe care îl veţi semna clauzele cele mai potrivite şi adaptate serviciilor vizate de respectivele contracte.

**Atenție!** Solicitanții care au desfășurat licitații prin procedura „o singură ofertă” vor încărca dosarele pe portalul on-line de achiziții după ce solicitantul va semna Contractul de finanțare cu AFIR. Verificarea și avizarea dosarelor de achiziții în mediul on-line se va efectua la nivelul OJFIR (achiziții simple) și CRFIR (achiziții complexe), prin intermediul departamentelor de specialitate numai după ce solicitantul va semna Contractul de finanțare cu AFIR.

Solicitantul are posibilitatea să demareze procedurile de achiziţii pentru serviciile sus mentionate prin modulul de achizitii on-line înainte sau începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, avizarea dosarelor de achiziții realizându-se ulterior semnării Contractului de finanțare cu A.F.I.R.

**Atenţie!** La sesizarea motivată și susținută cu dovezi a unui beneficiar/ contractor cu finanțare din FEADR, cu privire la consultanții/ contractorii/ beneficiarii acestuia care nu se achită de obligațiile contractuale, cu excepția cazurilor de forță majoră, AFIR/ MADR, după o verificare prealabilă și în baza unui act administrativ de constatare, poate să includă și să facă publice informațiile despre aceștia în Lista consultanților/ contractorilor/ beneficiarilor care nu își respectă obligațiile contractuale.

Informații privind consultanții, contractorii și beneficiarii sprijinului financiar neambursabil care nu își respectă obligațiile contractuale vor putea fi consultate pe site-ul oficial al AFIR.

În contextul derulării achiziţiilor private, **conflictul de interese** se defineste prin:

**A. Conflictul de interese între beneficiar/ comisiile de evaluare și ofertanti:**

Actionariatul beneficiarului (până la proprietarii finali), reprezentantii legali ai acestuia, membrii în structurile de conducere ale beneficiarului (administratori, membri în consilii de administrație etc) și membrii comisiilor de evaluare:

a. dețin acțiuni din capitalul subscris al unuia dintre ofertanți sau subcontractanți;

b. fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unuia dintre ofertanti sau subcontractanti;

c. sunt în relație de rudenie până la gradul II sau afin cu persoane aflate în situațiile de mai sus.

**B. Conflictul de interese intre ofertanti:**

Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc):

a. Dețin pachetul majoritar de acțiuni la celelalte firme participante pentru aceeași achiziție (OUG 66/2011);

b. Fac parte din structurile de conducere (reprezentanți legali, administratori, membri ai consiliilor de administratie etc) sau de supervizare ale unui alt ofertant sau subcontractant;

c. Sunt în relație de rudenie până la gradul II sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile private -anexă la contractul de finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

a. Nediscriminarea;

b. Tratamentul egal;

c. Recunoaşterea reciprocă;

d. Transparenţa;

e. Proporţionalitatea;

f. Eficienţa utilizării fondurilor;

g. Asumarea răspunderii.

**Atenţie**! Solicitanţii care vor derula procedura de achiziţii servicii, cu o valoare mai mare de 15.000 euro, înainte de semnarea contractului de finanţare cu AFIR, vor respecta prevederile Manualului de achiziţii postat pe pagina de internet AFIR la momentul demarării procedurii.

# CAPITOLUL 13

# PLATA

**Dosarul Cererii de Plată (DCP) se depune inițial la GAL, pentru verificarea conformității,** în 2 exemplare **(original și copie),** pe suport de hârtie, la care se ataşează pe suport electronic (copie – 2 exemplare) documentele întocmite de beneficiar. După verificarea de către GAL, beneficiarul va depune Dosarul Cererii de Plată însoțit de **Fișa de verificare a conformității DCP emisă de către GAL,** la structurile teritoriale ale AFIR (OJFIR/CRFIR – în funcție de tipul de proiect).

În cazul în care Cererea de plată este declarată „neconformă“ de două ori de către GAL, beneficiarul are dreptul de a depune contestație. Dacă în urma analizării contestației, viza GAL-ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

Beneficiarul va depune la GAL și la AFIR **Declarația de eșalonare a depunerii Dosarelor Cererilor de Plată AP 0.1 în maxim 30 de zile de la avizarea primului dosar de achiziție.**

În cazul în care beneficiază de avans de maxim 50% din valoarea ajutorului financiar nerambursabil, beneficiarul poate depune Declaratia de eșalonare a depunerii Dosarelor Cererilor de Plata AP 0.1 în maxim 30 de zile după primirea avizului favorabil din partea AFIR asupra unei achiziţii și numai după semnarea contractului de finanțare.

Utilizarea avansului se justifică de către beneficiar pe bază de documente până la expirarea duratei de execuție a contractului de finanțare, respectiv la ultima tranșă de plată. Avansul poate fi utilizat doar pentru plata cheltuielilor eligibile și neeligibile prevăzute în bugetul aprobat anexă la Contractul de finanțare cu modificările și completările ulterioare.

**Beneficiarul trebuie să depună AUTORIZAŢIA DE CONSTRUIRE** pentru proiecte care prevăd construcţii (noi, extinderi sau modernizări) la prima tranșă de plată în care solicită spre autorizare și cheltuieli cu lucrări atât pentru lucrările de bază cât și pentru lucrările cu caracter provizoriu (acolo unde este cazul).

În cazul investiţiilor care presupun **achiziții simple** Beneficiarul este obligat să depună o tranșă de plată în maxim de 6 luni de la data semnării Contractului de Finanţare.

Beneficiarul a cărui investiţie cuprinde **construcţii montaj** este obligat să depună o tranșă de plată în termen de maxim 12 luni de la data semnării contractului de finanțare.

Termenul de 6 luni, respectiv 12 luni prevăzut pentru depunerea primei tranșe de plată poate fi prelungit cu maxim 3 luni, cu condiția achitării penalităților prevăzute în contract și cu prezentarea de către beneficiar a dovezii demarării execuţiei investiției.

**Atenție! Avansul nu reprezintă tranșă de plată.**

În cazul proiectelor pentru care se decontează TVA-ul de la bugetul de stat conform prevederilor legale în vigoare, beneficiarii trebuie sa depună și **Declarația de eșalonare a depunerii Dosarelor Cererilor de Plată distinctă pentru TVA.**

În cazul în care beneficiarul nu depune Declaraţia de eşalonare în termenul prevăzut, aceasta se va depune cel tarziu o dată cu prima tranşă a Dosarului Cererii de plată.

Dosarul cererii de plată trebuie să cuprindă documentele justificative prevăzute în INSTRUCŢIUNILE DE PLATĂ (vezi Anexa V la Contractul de finanţare). De asemenea, beneficiarii vor utiliza formularele de plată publicate pe pagina de internet AFIR valabile la data depunerii Cererilor de plată.

Termenul se consideră respectat dacă Dosarul Cererii de plată este transmis online, cel mai târziu în ultima zi a lunii în care se împlinește termenul maxim. Demararea executării investiției este considerată îndeplinită dacă beneficiarul are avizul favorabil al AFIR pentru un dosar de achiziții de cel puțin bunuri.

**Termenul limită de efectuare a plăţilor către beneficiar este de maxim 90 de zile calendaristice de la data înregistrării Cererii de plată conforme.**

Conform prevederilor art 63 din *Regulamentul (UE) nr. 809/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea*, în cazul în care suma solicitată de Beneficiar prin Cererea de plată depășește cu mai mult de 10% suma stabilită în urma verificării Dosarului Cererii de plată, Beneficiarului i se va aplica o sancțiune egală cu valoarea diferenţei dintre suma solicitată şi suma stabilită.

**Atenție! Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile lucrătoare, beneficiarul are obligația de a informa GAL cu privire la sumele autorizate și rambursate în cadrul proiectului.**

# CAPITOLUL 14

# MONITORIZAREA PROIECTULUI

**Perioada de monitorizare este de 5 ani de la data ultimei plăți efectuată de**

**Autoritatea Contractantă.**

**În cazul unei operaţiuni constând în investiţii în infrastructură sau producţie, contribuţia publică se recuperează dacă, în termen de 10 ani de la efectuarea plăţii finale către beneficiar, activitatea de producţie în cauză este delocalizată în afara Uniunii Europene, cu excepţia situaţiei în care beneficiarul este un IMM, pentru care termenul de recuperare este de 7 ani.**

**Activele corporale şi necorporale rezultate din implementarea proiectelor finanţate potrivit măsurilor/ submăsurilor PNDR 2014-2020, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi.**

**Contribuţia publică se recuperează** dacă în termen de cinci ani, de la efectuarea plăţii finale către beneficiar, activele corporale și necorporale rezultate din implementarea proiectelor cofinanțate din FEADR fac obiectul uneia din următoarele situaţii:

**a)** încetarea sau delocalizarea unei activităţi productive în afara zonei vizate de PNDR 2014 - 2020, sau nerespectarea criteriilor în baza cărora proiectul a fost declarat eligibil si selectat;

**b)** o modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;

**c)** o modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia;

**d)** realizarea unei cheltuieli/activități neeligibile în cadrul investiției finanțată din fonduri nerambursabile.

Î**n vederea verificarii monitorizarii, GAL trebuie să aibă în vedere:**

* total SO a exploataţiei pentru care beneficiarul a primit punctaj va putea creşte în anii de previzionare, ţinând cont însă de faptul că la sfârșitul primului an de monitorizare, exploataţia să se încadreze în categoria (intervalul) de dimensiune economică pentru care s-a primit punctaj.
* beneficiarul va trebui să-şi menţină ca prioritară, cel putin pe durata primului an de monitorizare a investiției, grupa mare de cultură pentru care a primit punctaj.
* solicitantul, membrul OIPA, este obligat să-și păstreze calitatea de membru pe întreaga

perioadă de implementare și monitorizare a proiectului.

* solicitantul va păstra şi dezvolta nucleul de soiuri/raselor autohtone pe toată durata de implementare și monitorizare a proiectului.

**Beneficiarul se obligă să respecte pe toată durata contractului, condițiile de eligibilitate și criteriile de selecție înscrise în Cererea de finanţare, aprobată ca urmare a procesului de evaluare și selecție.**

**În cadrul duratei de monitorizare stabilită prin contract, calculată de la ultima plată efectuată de Autoritatea Contractantă, Beneficiarul se obligă să nu modifice substanțial proiectul.**

**Modificările substanțiale sunt cele care afectează natura, obiectivele sau condițiile de realizare și care ar determina subminarea obiectivelor inițiale ale acesteia sau creează o modificare a proprietății asupra unui element de infrastructură care creează un avantaj nejustificat unei întreprinderi sau unui organism public, inclusiv încetarea sau delocalizarea unei activități productive în afara zonei vizate de program.**

**Atenţie! Beneficiarul este obligat să nu înstrăineze sau/ şi să nu modifice substanțial investiţia realizată prin proiect pe perioada de valabilitate a Contractului de Finanţare, sub sancțiunea recuperării ajutorului financiar nerambursabil integral.**

Este obligatoriu ca beneficiarul finanțării să menţină în funcţiune investiţia realizată pe întreaga perioadă de valabilitate a contractului şi să demonstreze utilitatea acesteia conform descrierilor formulate si a angajamentelor asumate prin Cererea de finantare și Contractul de finanțare semnat între părți.

Sprijinul acordat va fi recuperat dacă obiectivele finanţate nu sunt utilizate conform scopului rezultat din obiectivul cererii de finanţare, dacă se modifică fundamental proiectul sau în cazul în care acesta îşi modifică destinaţia în perioada de valabilitate a Contractului de finanţare.

În cazul în care, pe parcursul perioadei de valabilitate a contractului, se constată că Beneficiarul nu mai respectă condiţiile de implementare sau nu mai sunt îndeplinite obiectivele proiectului, Autoritatea Contractantă va proceda după caz (în funcţie de gradul de afectare, gravitatea faptelor, etc):

a) fie la recuperarea integrală a ajutorului financiar nerambursabil plătit și încetarea contractului de finanţare;

b) fie la recuperarea parţială, conform prevederilor procedurile, a finanțării publice nerambursabile acordate, aferentă obiectivelor afectate de neregulă, care nu mai îndeplinesc condiţiile pentru care a fost acordată finanțarea, în cazulîn care nu este influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

**Atenție!**

**Pe toată durata de monitorizare a Contractului de finanțare, beneficiarul va furniza GAL-ului orice document sau informație în măsură să ajute la colectarea datelor referitoare la indicatorii de monitorizare aferenți proiectului.**

# CAPITOLUL 15

# DEFINIȚII ȘI ABREVIERI

15.1 Definiții

**Achiziție simplă** – reprezintă dobândirea, în urma aplicării unei proceduri de licitație, respectiv de selecție de oferte/ conform bazei de date cu prețuri de referință, publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță, dacă este cazul, prin atribuirea unui contract de achiziție;

**Beneficiar** – persoană juridică/ persoană fizică autorizată/ întreprindere individuală/ întreprindere familială care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR;

**Cererea de Finanţare** – reprezintă solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile;

**Contribuţia privată** – o sumă de bani care reprezintă implicarea financiară obligatorie a persoanei care solicită fonduri nerambursabile și pe care trebuie să o utilizeze în vederea realizării propriului proiect de investiţii. Contribuţia privată reprezintă un anumit procent din valoarea eligibilă a proiectului de investiţii, variabil în funcţie de categoria de beneficiari eligibili şi de tipul investiţiei propuse spre finanţare. Contribuţia privată trebuie să acopere diferenţa dintre cofinanţarea publică (fondurile europene nerambursabile și buget național) și valoarea eligibilă a proiectului. Contribuţia privată poate fi asigurată fie din surse proprii, valabil în cazul potenţialilor beneficiari care deţin deja fondurile necesare pentru contribuţia financiară. Un alt mod de asigurare a cofinanţării private este prin credit bancar sau nebancar, valabil în cazul în care potenţialii beneficiari nu deţin fondurile necesare pentru contribuţia financiară proprie, dar îndeplinesc condiţiile contractării unui credit bancar sau nebancar;

**Cofinanţarea publică** – reprezintă fondurile nerambursabile alocate proiectelor de investiţie prin FEADR. Aceasta este asigurată prin contribuţia Uniunii Europene şi a Guvernului României;

**Derulare Proiect** - reprezintă totalitatea activităților efectuate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului.

**Eligibil** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de Finanţare şi Contractul de finanţare pentru FEADR;

**Evaluare** – acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării;

**Exploatație agricolă (fermă)** – reprezintă ounitate tehnico-economică de sine stătătoare, cu o gestiune unică și care desfășoară activități agricole prin utilizarea suprafețelor agricole și/sau creșterea animalelor sau activități de menținere a terenurilor agricole în bune condiții agricole și de mediu, fie ca activitate principală, fie ca activitate secundară. Exploatația poate fi compusă din una sau mai multe **unități de producţie** situate pe teritoriul României, utilizate pentru activităţi agricole şi gestionate de un fermier; unitate de sine stătătoare atât tehnic, cât și economic, presupune utilizarea în comun a forței de muncă și a mijloacelor de producție (terenuri, mașini și echipamente agricole, clădiri etc.); gestiunea unică a exploatației agricole înseamnă că există o persoană sau un grup de persoane care are răspunderea juridică și economică a acesteia.

**Echivalentul subvenție brută (ESB) -** reprezintă valoarea calculată a sprijinului aferentă creditului de co-finanţare PNDR.

**Fişa măsurii** – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului;

**Fermă de familie*:*** Exploataţie agricolă aparţinând Întreprinderii Familiale sau a unei persoane juridice ai cărei asociaţi sunt exclusiv membri ai aceleiaşi familii. Prin membrii aceleiaşi familii se înţelege soţul/ soţia şi rudele până la gradul III inclusiv.

**Fonduri nerambursabile** – fonduri acordate unei persoane fizice sau juridice în baza unor criterii de eligibilitate pentru realizarea unei investiţii încadrate în aria de finanţare a măsurii 03 şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de GAL/AFIR;

**Implementare Proiect –** reprezintă totalitatea activităților efectuate de beneficiarul FEADR de la semnarea contractului/deciziei de finanțare până la data depunerii ultimei tranșe de plată.

**Instrumentul Financiar -** reprezintă conform prevederilor articolului 38 din Regulamentul (UE) nr. 1303/2013, cu modificările și completările ulterioare, orice instrument financiar, inclusiv, fără a se limita la, împrumuturi, leasing, garanții și contra-garanții, investiții de capital, investiții de cvasi-capital sau investiții de tip mezanin în folosul Beneficiarilor. În cazul PNDR, instrumentul financiar este instrumentul financiar de creditare cu partajarea riscului la nivel de portofoliu finanțat din fondurile alocate prin PNDR.

**Intermediarul financiar –** reprezintă o bancă sau altă instituție de credit selectată de către Fondul European de Investiții pentru acordarea de credite cu finanțare din Programul Național de Dezvoltare Rurală. Fondul European de Investiții este o instituție financiară internațională, parte a grupului BEI, desemnată gestionar, în numele MADR şi AFIR, al instrumentului financiar creditare cu partajarea riscului la nivel de portofoliu finanțat din PNDR.

**Investiţii colective** – Investiții realizate de către cooperative, grupuri și organizații de producători sau de parteneriate sprijinite prin intermediul M16, legate de asigurarea cooperării între producători/membri, prin promovarea unor investiții în facilități comune, mai eficiente și profitabile, cum sunt: echipamente, infrastructură și altele. Aceste investiții vor deservi interesul membrilor din cadrul cooperativelor, grupurilor și organizațiilor de producători sau parteneriatelor sprijinite prin intermediul M16.

**Modernizarea exploataţiei agricole reprezintă investiţiile** modernizăriîn unitatea/unităţile de producţie existente care împreună alcătuiesc exploataţia, extinderea activităţii agricole desfăşurate anterior depunerii proiectului cu noi coduri CAEN în domeniul agricol (adică extinderea profilului agricol).

**Potenţial beneficiar** – persoană juridică/persoană fizică autorizată care este eligibilă (care îndeplineşte toate condiţiile impuse prin PNDR) pentru accesarea fondurilor europene, dar care nu a încheiat încă un contract de finanţare cu AFIR;

**Producția agricolă primară**, conform R (UE) 702/2014 înseamnă producția de produse ale solului și ale creșterii animalelor, enumerate în anexa I la tratat, fără a se efectua nicio altă operațiune de modificare a naturii produselor respective. Pot fi asimilate producției agricole primare operațiuni/cheltuieli precum utilaje, înființare/înlocuire plantații pentru struguri de masă, plase antigrindină și antiploaie, drumuri de exploatare în cadrul unității de producție, împrejmuire culturi și plantații perene, echipamente de irigații la nivelul exploatatiei agricole, producerea de energie regenerabilă la nivelul unității de producție pentru consum propriu, depozitare produse agricole primare, condiționare (cu excepția deshidratării care este considerată procesare), centrifugare și alte asemenea operațiuni care nu modifică natura produselor agricole.

**Proiect neconform** – proiect al cărui punctaj rezultat în urma evaluării GAL/AFIR este mai mic decât pragul de calitate lunar corespunzător sau proiect încadrat greșit din punct de vedere al alocării financiare aferente unei măsuri/submăsuri/pachet (alocare distinctă).

**Ramura agricolă vizată în proiect** se referă la sector vegetal/ zootehnic/ mixt și se corelează, din perspectiva formării profesionale, cu studiile/ pregătirea profesională care vizeză sectorul agricol/ veterinar/ economie agrară, inclusiv științele inginerești în domeniul agricol (ex. inginerie mecanică), științe economice agroalimentare, de mediu sau de management/dezvoltare rurală etc. care demonstrează legătura cu activitatea/activitățile propuse prin proiect. Atestarea deținerii competențelor profesionale se face în baza documentelor depuse de solicitant (ex. diplomă, certificat, suplimentul la diplomă, foaia matricolă, suplimentul descriptiv al certificatului etc.). Cel puţin o disciplină/ competenţă etc. din documentul/ele prezentat/e se va referi la activitatea/ activitățile propuse prin proiect. **Reprezentantul legal** – este persoana desemnata sa reprezinte solicitantul în relatia cu GAL și în relația contractuala cu AFIR, conform legislatiei în vigoare;

**Solicitant** – persoană juridică/ persoană fizică autorizată/ întreprindere individuală/ întreprindere familială, potenţial beneficiar al sprijinului nerambursabil din FEADR;

**Valoare eligibilă a proiectului** – reprezintă suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul manual și care pot fi decontate prin FEADR; procentul de confinanţare publică și privată se calculează prin raportare la valoarea eligibilă a proiectului;

**Valoarea neeligibilă a proiectului** – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul manual şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului;

**Valoare totală a proiectului** – suma cheltuielilor eligibile şi neeligibile pentru bunuri, servicii, lucrări.

15.2 Abrevieri

**AFIR** – Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar;

**APIA** – Agenţia de Plăţi şi Intervenţie pentru Agricultură – instituţie publică subordonată Ministerului Agriculturii şi Dezvoltării Rurale – derulează fondurile europene pentru implementarea măsurilor de sprijin finanţate din Fondul European pentru Garantare în Agricultură;

**CRFIR** – Centrele Regionale pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 centre regionale);

**OJFIR** – Oficiile Judeţene pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii judeţene);

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune.

**MADR** – Ministerul Agriculturii şi Dezvoltării Rurale;

**PNDR** – Programul Naţional de Dezvoltare Rurală este documentul pe baza căruia va putea fi accesat Fondul European Agricol pentru Dezvoltare Rurală şi care respectă liniile directoare strategice de dezvoltare rurală ale Uniunii Europene;

**GAL SIRET-MOLDOVA** – Grupul de Acțiune Locală SIRET-MOLDOVA (teritoriu: comuna Lespezi, comuna Vânători, comuna Valea Seacă, comuna Hărmănești, comuna Todirești, comuna Cotnari, comuna Ceplenița)

**ANSVSA** – Autoritatea Națională Sanitară Veterinară și pentru Siguranța Alimentelor;

**DSVSA** – Direcția Sanitară Veterinară și pentru Siguranța Alimentelor;

**DSP** – Direcția de Sănătate Publică;

**„/”** – în accepțiunea acestui document, bara oblică reprezintă un semn de punctuație echivalentul conjucției „sau” (se va intrepreta ca înlocuitor al cuvântului „sau”); exemplu: „modernizare**/** extindere” este echivalent cu „modernizare **sau** extindere”.

# CAPITOLUL 16

# INFORMAȚII UTILE

16.1 Documente necesare întocmirii Cererii de Finanțare (numerotate conform poziției din Cererea de Finanțare)

**CEREREA DE FINANȚARE** (prezentată în Anexa 1 la Ghidul Solicitantului, disponibilă în format electronic pe site-ul GAL);

1. **a) Studiul de Fezabilitate însoțit de Proiectul de înființare a plantației pomicole (în cazul înființării/reconversiei plantațiilor) și avizat de IDCP Mărăcineni sau de stațiunile de cercetare – dezvoltare pomicole din zonă/ Proiectul de plantare avizat de Stațiunea Viticolă (dacă este cazul). Pentru achizițiile simple se vor completa doar punctele care vizează acest**

**tip de investiție. Studiul de Fezabilitate va fi întocmit conform prevederilor legislației în vigoare, respectiv HG 907/2016.**

**Important!**

- numai în cazul în care este mentionat codul CAEN și datele de identificare ale firmei de consultanță în Studiul de fezabilitate, cheltuielile privind consultanţa sunt eligibile .

- devizul general și devizele pe obiect trebuie să fie semnate de persoana care le-a întocmit şi ştampilate de elaboratorul documentaţiei.

- se va ataşa „foaia de capăt”, care conţine semnăturile colectivului format din specialişti condus de un şef de proiect care a participat la elaborarea documentatiei și ştampila elaboratorului.

- se va detalia capitolul 3 – Cheltuieli pentru proiectare şi asistență tehnică și capitolul 5 – Alte cheltuieli prin devize care să justifice în detaliu sumele respective, cât şi pentru a putea fi urmarite în etapa de achiziţii şi autorizare plăţi.

- părţile desenate din cadrul secţiunii B (planuri de amplasare în zonă, planul general, relevee, secţiuni etc.), să fie semnate, ştampilate de către elaborator în cartusul indicator.

- în cazul în care solicitantul realizează în regie proprie construcțiile în care va amplasa utilajele achiziţionate prin investiţia FEADR, cheltuielile cu realizarea construcţiei vor fi trecute în coloana „neeligibile”, va prezenta obligatoriu Certificatul de Urbanism pentru acestea.

- Pentru servicii se vor prezenta devize defalcate cu estimarea costurilor (nr. experti, ore/ expert, costuri/ oră).

- în cazul achiziției de utilaje se va menționa o marjă a caracteristicilor tehnice a acestora, cu respectarea limitei maxime prevăzute în *Tabelul privind corelarea puterii maşinilor agricole cu suprafaţa fermelor,* chiar și în cazul în care rezonabilitatea se demonstrează cu extras din BD cu prețuri de Referință aplicabilă PNDR 2014-2020, valabil la momentul elaborării SF.

- În cazul în care investiţia cuprinde cheltuieli cu construcţii noi sau modernizari, se va prezenta calcul pentru investiţia specifică în care suma tuturor cheltuielilor cu construcţii şi instalaţii se raportează la mp de construcţie.

În cazul proiectelor care prevăd modernizarea/finalizarea construcțiilor existente/achiziții de utilaje cu montaj care schimbă regimul de exploatare a construcției existente, se atașează la Studiul de Fezabilitate, obligatoriu:

**b) Expertiza tehnică de specialitate asupra construcției existente și/sau**

**c) Raportul privind stadiul fizic al lucrărilor**

**d) ANEXA C** –pentru solicitanții cu statut juridic PFA, II sau IF

**e) ANEXA B** – pentru celelalte categorii de statut juridic

1. **Situațiile financiare** (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară.

În cazul în care solicitantul este înfiinţat cu cel puţin trei ani financiari înainte de anul depunerii Cererii de finanțare se vor depune ultimile trei situaţii financiare.

Pot apărea următoarele situații:

a) În cazul unui solicitant înfiinţat în anul depunerii proiectului care nu a întocmit Bilanţul aferent anului anterior depunerii proiectului, înregistrat la Administraţia Financiară solicitantul nu va depune nici un document în acest sens.

b) În cazul solicitanţilor care nu au desfăşurat activitate anterioară depunerii proiectului, dar au depus la Administraţia Financiară Bilanţul anului anterior depunerii proiectului, solicitantul va depune la Dosarul cererii de finanțare Bilanţul – formularul 10, anului anterior depunerii proiectului însoţit de contul de profit și pierdere - formularul 20, inclusiv formularele 30 şi 40, înregistrat la Administraţia Financiară prin care dovedeşte că nu a înregistrat venituri din exploatare.

c) În cazul solicitanţilor care nu au desfăşurat activitate anterioară depunerii proiectului şi au depus la Administraţia Financiară Declaraţia de inactivitate (conform legii) în anul anterior depunerii proiectului, atunci la Dosarul cererii de finanțare solicitantul va depune **DECLARAŢIA DE INACTIVITATE** înregistrată la Administraţia Financiară.

Pentru **persoane fizice autorizate, întreprinderi familiale și întreprinderi individuale:** **DECLARAȚIE PRIVIND VENITURILE REALIZATE ÎN ANUL PRECEDENT DEPUNERII PROIECTULUI** înregistrată la Administrația Financiară;

Pentru anii calamitaţi solicitantul va prezenta un document (ex.: Proces verbal de constatare și evaluare a pagubelor) emis de organismele abilitate (ex.: Comitetul local pentru situaţii de urgenţă) prin care se certifică:

- data producerii pagubelor;

- cauzele calamităţii;

- obiectul pierderilor datorate calamităţilor (suprafaţa agricolă cultivată, animale);

- gradul de afectare pentru suprafeţe agricole cultivate, animale pierite.

**3.**

**a1) Documente solicitate pentru terenul agricol aferent plantațiilor de viță de vie pentru struguri de masa existente/plantațiilor nou înființate și a altor plantații:**

* **Copie după documentul autentificat la notar care atestă dreptul de proprietate** asupra terenului și/sau tabel centralizator emis de Primărie semnat de persoanele autorizate conform legii, conținând sumarul contractelor de arendare cu suprafețele luate în arendă pe categorii de folosință, perioada de arendare care trebuie să fie de cel puțin 10 ani începând cu anul depunerii cererii de finanțare și/sau contractual de concesiune care să certifice dreptul de folosință al terenului cel puțin 10 ani începând cu anul depunerii Cererii de finanțare.

**Contractul de concesiune** va fi însoțit de **adresa emisă de concedent** și trebuie să conțină:

* Situația privind respectarea clauzelor contractuale și dacă este în graficul de realizare a investițiilor prevăzute în contract și alte clauze;
* - suprafața concesionată la zi (dacă pentru suprafața concesionată există solicitări privind retrocedarea sau diminuarea, și dacă da, să se menționeze care este suprafața supusă acestui process)
* Pentru **cooperative agricole, societăți cooperative agricole, grupuri de producători,** se vor prezenta documentele prevăzute mai sus pentru toți membrii fermieri ai acestor solicitanți.
* **Atenție!** Toți membrii fermieri ai formelor associative trebuie să fie deserviți de investiție.

**a2) În cazul Societăților agricole se atașează tabelul centralizator emis de către Societatea agricolă** care va cuprinde suprafețele aduse în folosința societății, numele membrilor fermieri care le dețin în proprietate și perioada pe care terenul a fost adus în folosința societății, care trebuie să fie de minim 10 ani.

**b) DOCUMENTE SOLICITATE PENTRU IMOBILUL (CLĂDIRILE ŞI/ SAU TERENURILE)** pe care sunt/ vor fi realizate investiţiile:

**b1) ACTUL DE PROPRIETATE ASUPRA CLĂDIRII sau CONTRACT DE CONCESIUNE sau ALT DOCUMENT ÎNCHEIAT LA NOTAR** care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii Cererii de finanțare, care să confere titularului dreptul de execuție a lucrărilor de construcții, în conformitate cu prevederile Legii nr.50/1991, republicată, cu modificările și completările ulterioare, având în vedere tipul de investiţie propusă prin proiect;

**b2) DOCUMENTUL CARE ATESTĂ DREPTUL DE PROPRIETATE ASUPRA TERENULUI, CONTRACT DE CONCESIUNE SAU ALT DOCUMENT ÎNCHEIAT LA NOTAR** care să certifice dreptul de folosinţă al terenului pe o perioadă de cel puțin 10 ani începând cu anul depunerii Cererii de finanțare, care să confere titularului dreptul de execuție a lucrărilor de construcții, în conformitate cu prevederile Legii nr.50/1991, republicată, cu modificările și completările ulterioare, având în vedere tipul de investiție propusă prin proiect.

**Contractul de concesiune** va fi însoţit de **adresa emisă de concedent** şi trebuie să conţină:

- situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze;

- suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

**Atenţie!** Pentru construcțiile și/sau terenul ce fac/face obiectul Cererii de finanțare, solicitantul trebuie să prezinte documente care să certifice dreptul acestuia de a obține, potrivit legii, autorizația de construire/desființare:

- drept real principal (drept de proprietate, drept de administrare, uz, uzufruct, superficie, servitute) dobândit prin: act autentic notarial, certificat de moștenitor, act administrativ de restituire, hotarare judecătorească, lege. În cazul dreptului de superficie se acceptă act de superficie încheiat în formă autentică de un notar public.

- drept de creanță definit conform Legii nr. 50/ 1991 privind autorizarea executării lucrărilor de construcții, republicată, cu modificările și completările ulterioare, pentru clădirea/terenul pe care urmează a se realiza investiția.

Pentru construcțiile cu caracter provizoriu, definite conform Legii nr. 50/1991, cu modificările și completările ulterioare, solicitantul poate prezenta şi un contract de comodat/ locaţiune (închiriere) asupra terenului şi acordul expres al proprietarului de drept.

În cazul în care una din părţi este o autoritate publică nu este necesară autentificarea contractului prin care se transmite dreptul de folosinţă.

**b3) EXTRAS DE CARTE FUNCIARĂ SAU DOCUMENT CARE SĂ CERTIFICE CĂ NU AU FOST FINALIZATE LUCRĂRILE DE CADASTRU,** pentru proiectele care vizează investiţii de lucrări privind construcţiile noi sau modernizări ale acestora.

**b4) Acordul creditorului** privind execuția investiției şi graficul de rambursare a creditului.

**Atenţie!** Se va depune în situatia în care imobilul pe care se execută investiţia nu este liber de sarcini (gajat pentru un credit).

**c) DOCUMENT PENTRU EFECTIVUL DE ANIMALE DEŢINUT ÎN PROPRIETATE**:

**c1) EXTRAS DIN REGISTRUL EXPLOATATIEI** emis de ANSVSA/DSVSA cu cel mult 30 de zile înainte de data depunerii cererii de finanțare, din care să rezulte efectivul de animale deţinut, însoţit de formular de mişcare ANSVSA/DSVSA (Anexa 4 din Normele sanitare veterinare ale Ordinului ANSVSA nr. 40/2010);

Pentru exploataţiile agricole care deţin păsari si albine - **ADEVERINŢĂ ELIBERATĂ DE MEDICUL VETERINAR DE CIRCUMSCRIPŢIE**, emisă cu cel mult 30 de zile înainte de data depunerii cererii de finanțare, din care rezultă numărul păsarilor şi al familiilor de albine şi data inscrierii solicitantului în Registrul Exploatatiei.

Documentele prevăzute se vor prezenta pentru toți membri fermieri ai grupurilor de producători și pentru toți membri acționari în cazul solicitanților cooperative agricole.

**c2) PAŞAPORTUL emis de ANZ pentru ecvideele (cabalinele) cu rasă şi origine.**

**4. CERTIFICAT DE URBANISM** pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele mentionate ca necesare fazei urmatoare de autorizare.

**5. DOCUMENT EMIS DE AUTORITATEA COMPETENTĂ DE MEDIU**

**5.1 DOVADA DEPUNERII DOCUMENTAȚIEI LA AUTORITATEA COMPETENTĂ DE MEDIU**

**5.2 CLASAREA NOTIFICĂRII**

**5.3 Decizia etapei de încadrare/ACORD DE MEDIU,** dacă este cazul.

Documentul 5 se va aduce ca document final la momentul contractării.

**6. ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:**

**6.1 CERTIFICATE CARE SĂ ATESTE LIPSA DATORIILOR RESTANTE LOCALE** emise de primăriile pe raza cărora solicitanții au sediul social și puncte de lucru (numai în cazul în care solicitantul este proprietar asupra imobilelor).

Atenție! Certificatele trebuie să menționeze clar lipsa datoriilor prin mențiunea „nu are datorii locale” sau bararea rubricii în care ar trebui să fie menționate.

**6.2 Graficul de eşalonare a datoriilor către bugetul consolidat** (în cazul în care beneficiarul figurează cu datorii restante fiscale).

**7. ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI, dacă este cazul:**

**7.1 DOCUMENT EMIS DE DSVSA JUDETEANĂ PENTRU PROIECT**, conform Protocolului de colaborare dintre AFIR şi ANSVSA publicat pe pagina de internet www.afir.info.

**7.2 DOCUMENT EMIS DE DSP JUDEȚEANĂ,** conform Protocolului de colaborare dintre AFIR şi MS publicat pe pagina de internet *www.afir.info*

Documentele acestui punct vor fi emise cu cel mult un an înaintea depunerii acestora, în etapa de contractare.

**În cazul proiectelor care prevăd doar achiziţii de utilaje agricole nu este necesară prezentarea documentului 7.**

**8. ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:**

**8.1 DOCUMENTE CARE DOVEDESC CAPACITATEA ŞI SURSA DE COFINANŢARE** a investiţiei emise de o instituţie financiară (extras de cont si/ sau contract de credit);

**8.2 DOCUMENT DE LA BANCĂ/TREZORERIE** cu datele de identificare ale acesteia și ale contului aferent proiectului FEADR (denumirea instituției financiare, codul IBAN al contului în care se derulează operațiunile cu AFIR).

**9. PENTRU UNITĂȚILE CARE SE MODERNIZEAZĂ**

**9.1 AUTORIZAŢIE SANITARĂ/NOTIFICARE de constatare a conformităţii cu legislaţia sanitară** emisă pentru unitățile care se modrnizează și se autorizează/avizează conform legislației în vigoare;

**9.2 NOTA DE CONSTATARE PRIVIND CONDIȚIILE DE MEDIU pentru toate unitățile în funcțiune – se va depune la momentul încheierii contractului**

**Atenție!** În cazul în care solicitantul prezintă autorizaţii de funcţionare, acestea trebuie eliberate/ vizate cu cel mult un an în urmă faţă de data depunerii Cererii de finanţare. Data de emitere a Notelor de Constatare trebuie sa fie cu cel mult un an înaintea momentului contractării.

**10. DOCUMENTE CARE ATESTĂ FORMA DE ORGANIZARE A SOLICITANTULUI:**

**10.1 HOTĂRÂRE JUDECĂTOREASCĂ** definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

**10.2 STATUT** pentru Societatea cooperativă agricolă (înfiinţată în baza Legii nr. 1/ 2005), Cooperativa agricolă (înfiinţată în baza Legii nr. 566/ 2004) cu modificările și completările ulterioare și Composesoratele, obștile și alte forme asociative de proprietate asupra terenurilor (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare), din care să reiasă ca acestea se încadrează în categoria: societate cooperativă agricolă, cooperativă agricolă sau fermier în conformitate cu art 7, alin (21) din OUG 3/2015, cu completările și modificările ulterioare;

**10.3 DOCUMENT DE ÎNFIINŢARE A INSTITUTELOR DE CERCETARE,** **a Centrelor, staţiunilor şi unităţilor de cercetare – dezvoltare şi didactice din domeniul agricol;**

**10.4 Certificat de Înregistrare Fiscală.**

**11.**

**11.1 DIPLOMĂ DE STUDII (superioare, liceale, postliceale – inclusiv terțiar nonuniversitare, școală profesională**) în domeniul agricol, agro-alimentar, veterinar, economie agrară, mecanică agricolă, inginerie economică în agricultură și dezvoltare rurală.

**11.2 Adeverinţă de absolvire a anilor de studii superioare, însoţită de foaia matricolă.**

**11.3 Diploma/certificat de calificare ce atestă formarea profesională/certificat de competențe emis de un centru de evaluare si certificare a competențelor profesionale obținute pe alte căi decât cele formale, care trebuie deasemenea să fie autorizat de Autoritatea Națională pentru Calificări, sau certificat de absolvire a cursului de calificare emis de ANCA care conferă un nivel minim de calificare în domeniu agricol, agro-alimentar, veterinar, economie agrară, mecanică agricolă etc(în cazul intensității suplimentare pentru tânăr) și pentru îndeplinirea criteriilor de selecție legate de calificare.**

Atenţie! Documentele se prezintă pentru tânărul fermier care se instalează, acesta fiind managerul exploataţiei și responsabilul legal al proiectului sau pentru angajatul care deţine funcţia de manager al exploataţiei agricole.

În cel de-al doilea caz se vor prezenta şi documentele care să certifice poziția persoanei în societate/forma asociativă:

**11.4 EXTRAS DIN REGISTRUL GENERAL DE EVIDENȚĂ A SALARIAȚILOR** care să ateste înregistrarea contractului individual de muncă a managerului exploatației cu normă întreagă.

**11.5 DECIZIA ADUNĂRII GENERALE A FORMEI ASOCIATIVE** pentru desemnarea managerului exploatației.

**Atenţie!** Diplomele de studii/ Certificatele vor fi emise de catre o institutie autorizata/acreditata de Ministerul Educatiei, Cercetarii, Tineretului şi Sportului, iar documentul care atestă formarea profesională, trebuie să fie recunoscut de Autoritatea Națională pentru Calificari.

Se poate accepta adeverința de absolvire a cursului de pregătire profesională în domeniu, cu obligativitatea prezentării diplomei/certificatului/documentului final în etapa de contractare.

**12. ÎN CAZUL INVESTIŢIILOR PRIVIND IRIGAŢIILE**

**12.1 AVIZ DE GOSPODARIREA APELOR/ NOTIFICAREA DE ÎNCEPERE A EXECUŢIEI, în cazul investiţiilor noi**

**sau**

**AUTORIZAȚIE DE GOSPODĂRIRE / NOTIFICARE DE PUNERE ÎN FUNCȚIUNE, în cazul funcţionării sistemului de irigaţii.**

**12.2 AVIZ EMIS DE ANIF** (dacă este cazul)

**12.3 DOCUMENT EMIS DE OUAI privind acordul de branşare** (dacă este cazul)

**12.4 Document privind acordul de branșare emis de entitatea care administrează sursa de apă** (dacă este cazul)

**13.**

**13.1 AUTORIZAŢIA de PRODUCERE A SEMINŢELOR ŞI MATERIALULUI SĂDITOR/ AUTORIZAŢIA DE PRODUCERE ȘI PRELUCRARE A SEMINŢELOR ŞI MATERIALULUI SĂDITOR/ AUTORIZAŢIA de PRODUCERE, PRELUCRARE ŞI COMERCIALIZAREA SEMINŢELOR ŞI MATERIALULUI SĂDITOR**

**13.2 Documente solicitate producatorilor agricoli:** factura fiscală de achiziții a semințelor şi documentul oficial de certificare a lotului de sămânță/ buletinul de analiză oficială cu menţiunea „sămânţă admisă pentru însămânţare” sau „necesar propriu”/ documentul de calitate și conformitate al furnizorului/ orice alt document echivalent documentelor menţionate (ex:eticheta oficială).

**14. AUTORIZAȚIA DE PLANTARE**

Pentru plantațiile de pomi cu suprafaţa mai mare de 2 ha şi pentru plantațiile de arbuşti fructiferi cu suprafaţa mai mare de 0,5 ha autorizaţia de plantare se eliberează în baza unui proiect de înfiinţare a plantației pomicole elaborat de persoane autorizate şi avizat de Institutul de cercetaredezvoltare pentru pomicultură sau de staţiunea de cercetare‐dezvoltare pomicolă din zonă.

**Atenție!** Inclusiv investițiile care vizează înfiinţarea de plantații pomicole pe suprafețe mai mici

de 2 ha vor avea proiect de înfiinţare a plantației pomicole elaborat de persoane autorizate şi

avizat de Institutul de cercetare‐dezvoltare pentru pomicultură sau de staţiunea de cercetaredezvoltare pomicolă din zonă.

**15. AUTORIZAȚIA DE DEFRIȘARE (la depunerea Cererii de Finanțare)**

Defrişarea plantațiilor de pomi şi arbuşti fructiferi de interes comercial aparținând persoanelor

fizice sau juridice se face numai în baza autorizaţiei de defrişare eliberate de direcţiile pentru

agricultură şi dezvoltare rurală judeţene şi, respectiv, a municipiului Bucureşti, în condiţiile

prevăzute de legislaţia în vigoare.

**16. CERTIFICATUL DE ORIGINE PENTRU ANIMALE DE RASĂ INDIGENĂ** eliberat de Asociații ale crescătorilor sau Organizațiile de ameliorare, autorizate de ANZ.

**17.**

**17.1 DOCUMENT EMIS DE CĂTRE ORGANIZAȚIA INTERPROFESIONALĂ PENTRU PRODUSELE AGROALIMENTARE (OIPA),** din care să reiasă că solicitantul și , dacă este cazul, terțele persoane cu care acesta încheie precontracte, are/au calitatea de membru al acesteia, însoțit de documentul de înființare al OIPA (act constitutiv și statut), document avizat de consiliul director.

Se va lua în considerare atât documentul avizat de către Președintele Consiliului Director, cât și de o altă persoană împuternicită de Consiliul Director conform prevederilor statului. În acest caz, pe lângă documentul emis de OIPA din care să reiasă că solicitantul este membru al acesteia, solicitantul trebuie să prezinte și Hotărârea Consiliului Director de împuternicire a Președintelui Consiliului Director sau a unei alte persoane din cadrul Consiliului Director, conform prevederilor statutului, în vederea semnării acestor documente.

**17.2 PRECONTRACTELE CU MEMBRII OIPA** în vederea procesării/comercializării producției proprii.

**18. PRECONTRACTELE CU PERSOANE JURIDICE** prin care se realizează comercializarea produselor proprii. Persoanele juridice cu care sunt încheiate precontractele de comercializare trebuie să fie autorizate să desfășoare activitatea respectivă.

**17. 19.**

**19.1 FIŞA DE ÎNREGISTRARE CA PRODUCĂTOR ȘI/SAU PROCESATOR ÎN AGRICULTURĂ ECOLOGICĂ, ELIBERATA DE DAJ, ÎNSOȚITĂ DE CONTRACTUL ÎNCHEIAT CU UN ORGANISM DE INSPECȚIE ȘI CERTIFICARE**

**19.2 Certificat de conformitate a produselor agroalimentare ecologice** emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare pentru aprobarea regulilor privind organizarea sistemului de inspecție și certificare în agricultura ecologică **(pentru modernizări în vederea obținerii unui produs existent).**

**În cazul produselor procesate contractul se va prezenta la ultima plată.**

**18.**

**20.**

**20.1** **Document emis de Cooperativă/Grupul de producători/Societate cooperativă** din care să reiasă că solicitantul și, dacă este cazul, terțele persoane cu care acesta încheie precontracte, are/au calitatea de membru a/al acesteia/acestuia, însoțit – statutul Cooperativei/Societății cooperative agricole. (Anexă prezentată la Ghidul Solicitantului).

**20.2 Precontractele cu un membru/membrii al/ai Cooperativei/ Grupului de producători sau direct** **cu Cooperativa/Grupul de producători** din care face parte în vederea procesării/ comercializării producției proprii.

**20.3 Hotărârea Adunării Generale a formei asociative privind necesitatea și utilitatea investiției.**

**21. Studiu OSPA județean** privind nota de bonitare a terenurilor agricole în cazul exploatațiilor agricole din sectorul vegetal, însoțit de aviz ICPA pentru încadrarea proiectului în potenţialul agricol.

**22. Acord de principiu privind includerea generatoarelor terestre antigrindinĂ în Sistemul National de Antigrindină și de Creștere a Precipitațiilor** (la depunere), emis de Autoritatea pentru Administrarea Sistemului Național de Antigrindină și Creștere a Precipitațiilor.

**23. DECLARAȚIA EXPERTULUI CONTABIL**

**24. Polița de asigurare a culturilor/animalelor, însoțită de dovada achitării acesteia de către solicitant.**

**25. Cerere de renunțare** la înscrierea în „Programul de susținere a crescătorilor de suine pentru activitatea de reproducție”, aprobat prin Legea nr.195/2018 sau Cerere de renunțare la cererea de înscriere în „Programul de susţinere pentru activitatea de reproducţie, incubaţie şi de creştere în sectorul avicol” aprobat prin Legea nr.227/2018 – conform model Anexa 14 la GS, în cazul solicitanților care au aplicat pe P4.1.5 și P4.1.6 și, totodată, au accesat schemele de ajutor de stat menționate mai sus.

**26. Copia actului de identitate** pentrureprezentantul legal de proiect.

**27. Fișa măsurii M03** (Anexă la Ghidul Solicitantului).

**28. Extras din Strategia de Dezvoltare Locală GAL SIRET-MOLDOVA** – Obiective, priorități și domenii de intervenție (Anexă la Ghidul Solicitantului).

**29. Declarație pe propria răspundere privind angajamentul de raportare către GAL SIRET- MOLDOVA** (Anexă la Ghidul Solicitantului).

**30. Declarație privind respectarea termenelor de implementare-finalizare a proiectului.** (Anexă la Ghidul Solicitantului).

**31. Declarație privind prelucrarea datelor cu caracter personal.** (Anexă la Ghidul Solicitantului).

**32. Declarație pe propria răspundere privind eligibilitatea solicitantului.** (Anexă la Ghidul Solicitantului).

**33. ALTE DOCUMENTE JUSTIFICATIVE** (SE VOR SPECIFICA DUPĂ CAZ) pe care solicitantul le poate aduce în scopul susținerii proiectului.

16.2 Lista anexelor la Ghidul Solicitantului

Anexa 1 – Cererea de finanțare

Anexa 2 – Studiul de Fezabilitate

Anexa 2.1 – Anexa B

Anexa 2.2 – Anexa C

Anexa 2.3 – Instrucțiuni de completare a Anexelor economico-financiare

Anexa 3 – Conținut PROIECT cadru înființare plantație

Anexa 4 – Specificații Tehnice Costuri Standard

Anexa 5 – Sinteza studiului privind Zonarea potențialului de producție agricolă

Anexa 6 – Corelarea puterii mașinii cu suprafața fermei pentru achiziționarea de mașini agricole

Anexa 7 – Aferente STP din cadrul național de legislativ de implementare

Anexa 8 – Anexa I la Tratatul de Instituire al Comunității Europene

Anexa 9 – Calculator capacitate de stocare pentru gunoi de grajd

Anexa 10 – Codul de bune practici agricole – ordin ANPM și MADR

Anexa 10b – Ratele de transformare în UVM pe specii și categorii de animale în conformitate cu Regulamentul UE nr. 808 din 2014

Anexa 11 – Zone vulnerabile la nitrați (ZVN) conform Ordinului 1552

Anexa 12 – Model C1.1 Contract de finanțare

Anexa 13 – Fișa măsurii 03

Anexa 14 – Extras SDL GAL SIRET-MOLDOVA

Anexa 15 – Acte normative utile

Anexa 16 – Instrucțiuni privind evitarea creării de condiții artificiale în accesarea PNDR 2014-2020

Anexa 17 - Cerere renunțare programe susținere suine sau avicol

Anexa 18 – Model adeverință emisă de forma asociativă pentru dovediea calității de membru a beneficiarului

Anexa 19 – Angajament privind utilizarea cofinanțării

Anexa 20 – Declarație privind angajamentul de raportare către GAL SIRET-MOLDOVA

Anexa 21 – Declarație privind respectarea termenelor de implementare – finalizare a proiectului

Anexa 22 – Declarație privind prelucrarea datelor cu caracter personal

Anexa 23 – Declarație privind eligibilitatea solicitantului

16.3 GAL în sprijinul dumneavoastră

Fiecare cetățean din teritoriul GAL SIRET-MOLDOVA, precum și persoanele juridice de drept român care se încadrează în aria de finanțare a Măsurilor din cadrul SDL GAL SIRET-MOLDOVA, au dreptul să beneficieze de fondurile europene nerambursabile pentru finanțarea propriilor proiecte de investiții pentru dezvoltare rurală.

GAL vă stă la dispoziție de luni până vineri între orele **12:00 și 16:00** pentru a vă acorda informații privind modalitățile de accesare a SDL, dar și pentru a primi propunerile sau sesizările dumneavoastră privind derularea SDL.

Experții GAL vă pot acorda, pe loc sau în termenul legal (maxim 30 de zile), orice informație necesară în demersul dumneavoastră pentru accesarea fondurilor europene. Însă, nu uitați că experții GAL nu au voie să vă acorde consultanță privind realizarea proiectului.

Echipa GAL vă poate ajuta ori de câte ori aveți o plângere, o reclamație sau o petiție privind o situație care intră în aria de competență a GAL.

De asemenea, dacă considerați că sunteți nedreptățit, defavorizat sau sesizați posibile neregularități în derularea SDL, nu ezitați să vă adresați în scris Asociației Grupul de Acțiune Locală SIRET-MOLDOVA, pentru soluționarea problemelor.

Pentru a reclama o anumită situație sau pentru a sesiza eventuale neregularități, informați-ne în scris. Trebuie să țineți cont că pentru a putea demara investigațiile și pentru a aplica eventuale sancțiuni, reclamația sau sesizarea trebuie să fie explicită, să conțină informații concrete, verificabile și datele de contact ale persoanei care a întocmit respectiva reclamație sau sesizare.

Pentru a afla detalii privind condițiile și modalitatea de accesare, fondurile disponibile precum și investițiile care sunt finanțate prin FEADR, consultați acest Ghid.

Dacă doriți informații suplimentare puteți să ne contactați.

**ASOCIAȚIA GRUPUL DE ACȚIUNE LOCALĂ SIRET-MOLDOVA**

**Centru After School - sat Lespezi, comuna Lespezi, județul Iași**

**Tel. 0332/590102 SAU 0764/101106**

[**contact@galsiretmoldova.ro**](mailto:contact@galsiretmoldova.ro)

**galsiretmoldova@gmail.com**



*Proiect finanțat cu fonduri europene nerambursabile prin Programul Național de Dezvoltare Rurală (PNDR).*

*Programul Național de Dezvoltare Rurală este implementat de Agenția pentru Finanțarea Investițiilor Rurale,*

*din subordinea Ministerului Agriculturii și Dezvoltării Rurale.*

*PNDR este finanțat de Uniunea Europeană și Guvernul României prin Fondul European Agricol pentru Dezvoltare Rurală.*

